Source: http://doczz.net/doc/1184214/v%C3%A4hemm%C3%A4st%C3%A4-viisaammin
Timestamp: 2019-08-26 08:26:11+00:00
Document Index: 23828045

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Vähemmästä
Kestävän kulutuksen ja tuotannon ohjelman uudistus 2012
YMPÄRISTÖMINIS T E R I Ö
Taitto: Niina Silvasti
Raportin kuvitus: Kirmo Kivelä
Vähemmästä viisaammin | 2012
Y mpäristöministeriö ll e sekä
työ- ja el inkeino ministeriöl l e
Ympäristöministeriö asetti tammikuussa 2011 työryhmän valmistelemaan kestävän kulutuksen ja tuotannon ohjelman päivitystä. Työryhmän määräaika oli
1.2.2011–30.4.2012.
Työryhmän tehtävänä on konkretisoida, miten kulutuksen aiheuttamia kasvihuonekaasupäästöjä ja muita ympäristöhaittoja leikataan ja samalla parannetaan elämänlaatua ja löydetään uusia mahdollisuuksia vihreälle taloudelle ja työpaikkojen syntymiselle. Keskeisenä tavoitteena on myös edistää materiaali- ja energiatehokkuutta
julkisella sektorilla, yrityksissä ja kotitalouksissa.
Työryhmän työhön on osallistunut noin 190 henkilöä kuulemisissa ja työpajoissa.
Työryhmällä on ollut 18 kokousta ja 5 työpajasessiota.
Puheenjohtaja: ympäristöneuvos Antero Honkasalo, ympäristöministeriö
(1.2.–2011-30.10.2011 ja 1.2.–30.4.2012)
ylijohtaja Pekka Jalkanen, ympäristöministeriö (1.11.2011–30.1.2012)
Varapuheenjohtaja: teollisuusneuvos Risto Ranki, työ- ja elinkeinoministeriö
Johtava asiantuntija Karoliina Auvinen, SITRA
Toimialajohtaja Teija Lahti-Nuuttila, TEKES
Budjettisihteeri Armi Liinamaa, valtiovarainministeriö (1.10.2011 alkaen)
Finanssisihteeri Tanja Rantanen, valtiovarainministeriö (1.2.–30.9.2011)
Teollisuusneuvos Sirkka Vilkamo, työ- ja elinkeinoministeriö
Tutkimusprofessori Eva Heiskanen, Kuluttajatutkimuskeskus
Professori Sirpa Kurppa, Maa- ja elintarviketalouden tutkimuskeskus
Vanhempi tutkija Ari Nissinen, Suomen ympäristökeskus
Neuvotteleva virkamies Taina Nikula (pääsihteeri), ympäristöministeriö
Yliarkkitehti Harri Hakaste, ympäristöministeriö
Ylitarkastaja Pirkko Heikinheimo, ympäristöministeriö
Elintarvikeylitarkastaja Marja Innanen, maa- ja metsätalousministeriö
Neuvotteleva virkamies Saara Jääskeläinen, LVM liikenne- ja viestintäministeriö
1 Johdanto................................................................................................................................................................................7
1.1 Kestävän kulutuksen ja tuotannon (KULTU) ohjelma on vahvistanut
ekotehokkuutta............................................................................................................................................................9
1.2 KULTU -ohjelman päivitys keskittyy yksityiseen ja julkiseen
kulutukseen.................................................................................................................................................................. 10
2 Visiona maapallon mittainen kulutus vuonna 2020.....................................................11
3 Keskeiset esitykset.................................................................................................................................................13
3.1 Kehitetään tietopohjaa kestävälle kulutukselle.................................................................13
3.2 Kannustetaan taloudellisella ohjauksella kestäviä valintoja................................14
3.3 Otetaan etunoja julkisella sektorilla............................................................................................14
3.4 Kokeiluhankkeet. ............................................................................................................................................14
4 Kulutus ja kestävät valinnat ..................................................................................................................... 15
5 Asuminen.......................................................................................................................................................................... 20
5.1 Kodin päästöihin voidaan vaikuttaa monella tapaa...................................................... 20
5.2 Kiinteistöjen energiatehokkuus on tulossa voimakkaamman
ohjauksen piiriin..................................................................................................................................................... 22
5.3 Oman kulutuksen tiedostaminen on muutoksen alku.............................................. 23
5.4 Toimenpide-ehdotukset............................................................................................................................ 23
6 Liikkuminen................................................................................................................................................................... 26
6.1 Eheä yhdyskuntarakenne viisaan liikkumisen perustana..................................... 26
6.2 Liikkumisen ohjauksella tukea viisaisiin valintoihin ............................................. 27
6.3 Liikenteen taloudellisen ohjauksen uudelleen tarkastelu
ympäristönäkökulmasta .................................................................................................................................. 28
6.4 Viisaat valinnat myös autokaupassa
6.5 Liikenteen kiinteistä veroista kohti räätälöityjä tienkäyttömaksuja.............31
6.6 Toimenpide-ehdotukset........................................................................................................................... 32
7 Ruokailu.............................................................................................................................................................................. 34
7.1 Raaka-ainevalinnat ratkaisevat......................................................................................................... 34
7.2 Ympäristöystävälliset ruokavalinnat ovat terveellisiä valintoja....................... 36
7.3 Ruoan haaskaus kannattaa lopettaa............................................................................................. 37
7.4 Toimenpide-ehdotukset............................................................................................................................ 38
8 Julkinen kulutus – julkisen sektorin edelläkävijäksi..................................................... 40
8.1 Toimintatapojen muutoksilla rakenteellisia säästöjä................................................... 40
8.2 Hankinnoilla voi tehdä ympäristö- ja innovaatiopolitiikkaa.............................. 41
8.3 Toimenpide-ehdotukset........................................................................................................................... 43
9 Ohjelman vaikutukset...................................................................................................................................... 45
9.1 Taloudelliset vaikutukset....................................................................................................................... 45
9.2 Ympäristövaikutukset................................................................................................................................ 47
9.3 Sosiaaliset ja terveyteen liittyvät vaikutukset................................................................... 48
10 Seuranta.......................................................................................................................................................................... 49
10.1 Indikaattorit...................................................................................................................................................... 50
LIITE 1: KULTU-ohjelman valmisteluprosessi...........................................................................51
LIITE 2: Otakantaa foorumin keskustelu ....................................................................................... 53
Liite 3: Lähteet............................................................................................................................................................ 56
Kulutus on noussut ilmastonmuutosta sekä luonnonvaroja koskevassa keskustelussa
yhä enemmän huomion kohteeksi. Vuosien 2020 ja 2050 kasvihuonekaasupäästöjen vähentämistavoitteet ovat niin haastavia, ettei niihin pystytä vastaamaan ilman
muutoksia yksityisessä ja julkisessa kulutuksessa. Kysyntälähtöisyys ja elinkaarinäkökulma kulutuksessa ohjaavat myös tuotantoa ja ovat vaikuttamassa markkinoihin.
Luonnonvarojen kulutuksen vaikutukset ovat myös asettamassa rajoja. Kansainvälinen luonnonvarapaneeli on tehnyt skenaarioita siitä, mitä oikeudenmukaisempi
kulutuksen jakautuminen tarkoittaisi luonnonvarojen käytössä. Paneelin skenaariossa teollisuusmaat puolittaisivat oman luonnonvarakulutuksensa ja kehitysmaat
lisäisivät omaa kulutustaan teollisuusmaiden puolittuneelle tasolle. Tämäkin ns.
maltillinen skenaario johtaisi vuoteen 2050 mennessä 40 % lisäykseen globaalissa
luonnonvarojen kulutuksessa.
Nykyisen hyvinvoinnin jatkuminen Suomessa ei ole itsestään selvää. Tässä ohjelmassa on pyritty katsomaan kulutuksen näkökulmasta keinoja ja politiikkatoimia,
joilla mahdollistetaan kestävä hyvinvointi sekä omassa arjessa että ympäristössä.
Teknologia tuo monenlaisia uusia mahdollisuuksia, mutta vaatii tuekseen elämäntilanteeseen istuvia ja kestäviä toimintamalleja, jotta ratkaisut ovat ympäristön, elämänlaadun ja talouden kannalta sopivia. Tässä muutoksessa sekä yritysten että kuluttajien rooli on suuri samalla kun julkinen sektori luo puitteet.
Työryhmä ehdottaa uusia avauksia ohjauskeinoiksi sekä käytännön kokeiluja,
jotka edistävät ratkaisuja, joilla voimme tyydyttää perustarpeitamme kestävästi.
Työryhmä keskittyi nimenomaan ohjauskeinojen pohdintaan ja yhteiskunnan rooliin
sekä julkisen ja yksityisen sektorin yhteistyömalleihin arvioidessaan mahdollisuuksia
edistää kestävää kulutusta. Ohjelmaehdotus ei ole siis kaikenkattava politiikkaohjelma, mutta se pitää sisällään ehdotuksia, joiden tavoitteena on edesauttaa päästöjen
vähentämistä, resurssien käytön tehostamista sekä vihreän talouden edistämistä.
Ohjelmassa ehdotettujen avausten ja kokeiluhankkeiden eteenpäinviemisessä on
tärkeää, että kaikki toimijat ovat mukana. Yrityksillä on rooli uusien ratkaisujen
kehittäjinä ja käyttöönottajina.
Kestävän kulutuksen ja tuotannon ohjelmassa on ehdotuksia käytännön jatkotoimista sekä keskustelun avauksia muihin meneillään oleviin ohjelma- tai lainsäädäntöhankkeisiin: mm. ilmasto- ja energiastrategiaan, hankintalainsäädännön uudistukseen sekä haitallisia tukia ja ympäristö- ja terveysperusteista verotusta pohtivan
työryhmän työhön.
Tie kestävään kulutukseen ja tuotantoon on pitkä prosessi; se vaatii pitkäjännitteistä suunnittelua ja toteutusta. Kansainvälisellä tasolla mm. ilmastosopimuksessa
ja biodiversiteettisopimuksessa pyritään edistämään samansuuntaisia tavoitteita,
mutta luonnonvarojen kestävälle käytölle ei vielä ole kansainvälisiä pelisääntöjä tai
Muutosta vähähiiliseen sekä resurssitehokkaaseen suuntaan on tarpeen edistää nykyistä systemaattisemmin, sillä tulevaisuuden mahdollisuuksiin vaikuttavat ainakin
seuraavat reunaehdot:
• Ihmiskunta käyttää luonnonvaroja ja ekosysteemipalveluita noin 1,3 maapallon verran eli kulutamme enemmän kuin mihin meillä on oikeasti varaa.
Me syömme luontopääomaa.
• Vuodesta 1960 lähtien kulutuksemme on kuusinkertaistunut ja väestömäärä on samaan aikaan lisääntynyt kolmesta miljardista seitsemään miljardiin.
Raaka-aineiden kulutus on noin 60 miljardia tonnia vuodessa, ja jos kulutus ei
vähene, luonnonvarojen käyttö ylittää 100 miljardia tonnia vuonna 2030. Ellei
kulutuksen kasvua hillitä, vuonna 2020 ihmiskunnan arvioidaan tarvitsevan
noin 1,7 maapalloa tyydyttämään uusiutuvien luonnonvarojen tarpeensa ja
ekosysteemien hiilen sidontakyvyn. Toisaalta köyhyyden voittaminen maapallolla merkitsee sitä, että kulutustason on noustava köyhissä maissa.
• Luonnonvarojen kulutus ja niistä saatavat hyödyt jakaantuvat epätasaisesti.
Teollisuusmaissa asuvat ihmiset eli noin 20 % maapallon väkiluvusta, kuluttavat noin 80 % luonnonvaroista;
• Luonnonvarojen käytön ja tuottavuuden parantamisen sekä ilmastonmuutoksen haasteisiin vastaaminen tullee vaatimaan EU:n komission vähähiilistä
taloutta koskevan tiekartan mukaan vajaan 300 miljardin euron verran investointeja joka vuosi. Näin torjutaan mm. ilmastonmuutosta sekä luodaan uutta
liiketoimintaa ja jopa 1,5 miljoonaa uutta työpaikkaa koko EU:n alueella. Halvemmista sekä helpommin käsillä olevista ratkaisuista ja toimintatapojen
muutoksista kannattaa aloittaa. Lisäksi ratkaisut on sovitettava ostaja- ja
käyttäjäkunnan tarpeisiin.
• Pitkävaikutteisten investointien suunnittelussa ja toteutuksessa on tärkeää jo
nyt pyrkiä mahdollisimman kestäviin ratkaisuihin, jotka pyrkivät ottamaan
huomioon tulevat ympäristö- ja ilmastopolitiikan tavoitteet;
• Keskiverto suomalaisen kulutuksella on myös globaaleja ympäristövaikutuksia. Suomen kansantalouden elinkaaren aikaisista ympäristövaikutuksista
puolet aiheutuu kotimaisesta kulutuksesta ja investoinneista ja puolet ulkomailla valmistettujen tuotteiden kulutuksesta;
• VTT on arvioinut EU:n matalahiilitiekartan (etenemissuunnitelma vähähiiliseen talouteen vuonna 2050) linjausten perusteella, että Suomessa päästökaupan ulkopuolisilla sektoreilla (liikenne, ei-PK-teollisuus, maatalous ja
talokohtainen lämmitys) päästövähennystavoite on 16 % - 40 % vuoteen 2030
mennessä. Kulutustapojen muuttaminen on varteenotettava keino vähentää
päästöjä näillä sektoreilla.
• Tietyn varallisuustason jälkeen tulojen ja kulutuksen kasvu ei enää juurikaan
vaikuta tutkimusten mukaan onnellisuuteen. Toisaalta tuloerot ovat kasvaneet
Suomessa nopeammin kuin monessa muussa maassa.
Kestävän kulutuksen ja tuotannon (KULTU) ohjelma
on vahvistanut ekotehokkuutta
Kestävän kulutuksen ja tuotannon edistäminen on Johannesburgin kestävän kehityksen huippukokouksessa (WSSD) vuonna 2002 hyväksytyssä ns. Johannesburgin
toimintaohjelmassa sovittu tavoite, jonka toteuttamisessa teollisuusmaat sitoutuivat
ottamaan johtavan roolin. Suomi yhdessä muiden Pohjoismaiden kanssa edisti aktiivisesti kestävän kulutuksen ja tuotannon edistämisen sisällyttämistä toimintaohjelmaan. Tulevassa Rio de Janeirossa pidettävässä kestävän kehityksen konferenssissa
(Rio+20) on tarkoitus sopia kansainvälisestä kestävän kulutuksen ja tuotannon puiteohjelmasta.
Suomen ohjelma kestävän kulutuksen ja tuotannon edistämiseksi (Vähemmästä
enemmän ja paremmin) valmistui ensimmäisten joukossa maailmassa vuonna 2005.
Se oli kokonaisvaltainen yhteiskunnan eri sektorit kattava ohjelma, joka koottiin
laajapohjaisessa toimikunnassa. Ohjelman hyväksymisen yhteydessä päätettiin, että
ohjelmaa päivitetään vuonna 2010.
Ohjelman visio siitä, että suomalaisen tuotannon ekotehokkuus on noussut koko
tuoteketjussa ja se on maailman kärkitasolla, on edelleen ajankohtainen. Ohjelmassa
visioitiin myös, että Suomi on ympäristöteknologian ja ekotehokkaiden palveluinnovaatioiden kärkimaa. Materiaalisen kulutuksen kasvu on taittunut ja luonnonvarojen
käyttö ei ylitä luonnon sietokykyä.
Ohjelman myötä Suomeen on perustettu materiaalitehokkuuden palveluyksikkö.
Se on toistaiseksi keskittynyt etupäässä yritysten ja julkisen sektorin ekotehokkuuden
parantamiseen kehittämällä mm. katselmustyökalua materiaalivirtojen vähentämiseksi sekä antanut neuvontaa julkisen sektorin ympäristöteknologiahankinnoissa.
Keväällä 2009 hyväksyttiin valtioneuvoston periaatepäätös Kestävistä valinnoista
julkisissa hankinnoissa. Lisäksi on käynnistetty monia tutkimushankkeita, joissa
on arvioitu kansantalouden materiaalivirtojen ympäristövaikutuksia sekä kehitetty
havainnollisia työkaluja omien valintojen vaikutusten arvioimiseksi. Ohjelman valmistelu nosti ensimmäistä kertaa kulutuksen ympäristöongelmat keskeiseen rooliin
kansallisessa ympäristöpolitiikassa. Ohjelman tavoitteita ja toimenpiteitä ovat myös
monet yritykset ja valtionhallinnon ulkopuoliset organisaatiot konkretisoineet ja
vieneet omassa toiminnassaan eteenpäin.
KULTU I ohjelmassa linjatut tavoitteet ovat kuitenkin edelleen ajankohtaisia, ja
käsillä olevassa ohjelman päivityksessä on keskitytty niihin tekijöihin, joissa erityisesti tarvitaan uusia toimia sekä valtion rooliin kestävän kulutuksen mahdollistajana
ja ohjauskeinojen kehittäjänä.
Valtioneuvosto hyväksyi vuonna 2010 laajapohjaisen energiatehokkuustoimikunnan mietinnön pohjalta toimenpiteet energiansäästön ja energiatehokkuuden
edistämiseksi, jotka tällä vuosikymmenellä tulisi käynnistää. Valtioneuvoston periaatepäätöksessä energiatehokkuustoimenpiteistä on monia toimia, jotka tukevat
kestävän kulutuksen edistämistä. Suurimmat vuotuiset säästöt arvioidaan tulevan
ajoneuvoteknologian kehityksestä, uudisrakennusten energiamääräysten tiukentamisesta ja energiatehokkuusvaatimusten ulottamisesta korjausrakentamiseen, energiatehokkuussopimuksista sekä laitteiden energiatehokkuusvaatimuksista. Tuloksia ei
voida saavuttaa yksittäisillä toimenpiteillä, vaan tarvitaan myös laajaa yhteiskunnan
energiaosaamisen ja instituutioiden vahvistamista.
KULTU -ohjelman päivitys keskittyy yksityiseen ja
julkiseen kulutukseen
Valmistelutyössä pyrittiin kokeilevaan otteeseen etsimällä uusia toimintatapoja perinteiselle työryhmätyöskentelylle. Työryhmä järjesti viisi työpajaa, sähköisen konsultaatiokierroksen sekä avasi Otakantaa-foorumilla keskustelun. Lisäksi ympäristöministeriö käynnisti KULTU-kokeiluhankehaun, joka tuotti 82 ehdotusta, joista
8 valittiin rahoitettavaksi osana KULTU-ohjelman toteuttamista.
Työryhmä keskittyi nimenomaan ohjauskeinojen pohdintaan ja yhteiskunnan rooliin arvioidessaan mahdollisuuksia edistää kestävää kulutusta.
Ohjauskeinojen kehittämisessä on syytä entistä enemmän pyrkiä katsomaan kokonaisuuksia ja sektoreita, ja kehittämään ohjauskeinojen keskinäistä johdonmukaisuutta. Näin ohjauskeinojen välisiä synergia-etuja saadaan esiin ja ohjauksen tehokkuutta
Ilmastopolitiikassa on myös syytä kiinnittää huomiota kulutuksen ohjaukseen.
Kulutuslähtöisten kasvihuonekaasupäästöjen määrittäminen ja siitä johdettavat
toimenpide-ehdotukset ovat tärkeitä ilmastonmuutoksen hillinnässä, vaikka kansainvälisissä sopimuksissa tavoitteet tehdäänkin alueellisten päästöjen perusteella.
Ohjauskeinot tai rakenteet eivät yksinomaan ohjaa valintoja, sillä kaikki ihmiset
ovat päättäjiä: me teemme päätöksiä koskien omaa asumistamme, liikkumistamme,
kulutustamme, ruokavaliotamme, työtämme ja vapaa-aikaamme. Näin pitääkin olla.
Ohjauskeinojen suunnittelussa tarvitaan jakoa kuluttajien suurten (kuten asuinpaikka ja asumismuoto) ja pienten päivittäisten päätösten (kulkutapa töihin, elintarvikehankinnat) välillä sekä kykyä vaikuttaa suuriin päätöksiin. Päätöksiin vaikuttavat
myös kuluttajien ja muiden toimijoiden oletukset nykyisen tukipolitiikan (esimerkiksi
työmatkoihin liittyvien tukien) jatkumisesta ja energian hinnan kehityksestä.
Eri elämänalueilta voi löytyä analogisia ohjauskeinoja, joissa voidaan hyödyntää
hyviä kokemuksia muilta alueilta. Esimerkiksi autoilun ohjaus on kuluttajille tuttua.
Liikkumisen ohjauksessa on kokemuksia sosiaalisesta markkinoinnista ja palveluista,
joita voitaisiin hyödyntää ruokatottumusten ohjauksessa. Hiilijalanjälki ja vastaavat
mittarit voivat koota kuluttajille tietoa yhteisvaikutuksista.
Valtionhallinnon sisäistä yhteistyötä tulisi myös vahvistaa. Esimerkiksi IsossaBritanniassa hallitus on koonnut asiantuntijaryhmän ns. BIT:in (Behavioural Insights
Team), joka on hallituksen neuvoa-antava ryhmä. Ryhmän tavoitteena on löytää
älykkäitä tapoja rohkaista, tukea ja mahdollistaa kuluttajien parempia valintoja. Se
toimii energiatehokkuuden, terveyden ja hyvinvoinnin alueilla. Suomessakin olisi
tarpeen kehittää ministeriöiden yhteistä ymmärrystä kulutuksen ohjauskeinojen vaikuttavuudesta ja mahdollisuuksista.
10 Vähemmästä viisaammin | 2012
2 Visiona maapallon mittainen
kulutus vuonna 2020
Ohjelmaehdotuksen visio on: Luonnonvarojen kestävän käytön ratkaisut Suomessa
tukevat maailmanlaajuisen köyhyyden poistamista ja luonnonvarojen kulutuksen
puolittamista. Luonnonvarojen kulutus on sopeutettu luonnon kantokyvyn rajoihin.
Ohjelmaehdotuksen tavoitetila on:
Kestävällä kulutuksella on imua
Kohtuullisuus on tavoitteena sekä yrityksissä että kotitalouksissa. Yritykset ja kuluttajat sijoittavat materiaali- ja energiatehokkuuteen, uusiutuviin energialähteisiin ja
tulevaisuuden ympäristöinnovaatioihin.
Yritykset ovat parantaneet viidenneksellä materiaali- ja energiatehokkuutta palveluiden ja tuotteiden koko elinkaaren aikana. Yritykset toteuttavat yhteiskuntavastuuta
täyttämällä ja jopa ylittämällä yhteiskunnan niille vaatimukset.
Kuluttajat ovat mukana kehittämässä ja räätälöimässä uusia kestäviä toimintatapoja
ja tarjoavat vertaisratkaisuja markkinoille. Kotitalouksien energiaviisaus on kasvanut
ja hiilijalanjälki pienentynyt.
Julkinen sektori on esimerkkinä
Julkista sektoria johdetaan niin, että se on jatkossa älykkäämpi ohjaaja ja toimija.
Se aktivoi ja mahdollistaa kestävämpiä elämäntapoja ja kulutusvalintoja. Julkinen
sektori on edelläkävijänä edistämässä asumisessa, liikkumisessa ja ruokaketjussa
rakenteellisia innovaatioita ja toimintatapojen muutoksia, joilla suomalaisten jalanjälkeä pienennetään huomattavasti.
Valtio ja kunnat ovat eturintamassa muuttamassa omaa toimintaansa ja hankintoja
kestävämmiksi.
Ratkaisukeskeinen Suomi
Suomi on profiloitunut ratkaisujen luojana, joka tavoittelee kansainvälisessä ympäristö- ja turvallisuuspolitiikassa kattavan ilmastosopimuksen lisäksi pelisääntöjä
luonnonvarojen kestävälle käytölle.
Suomessa on lukuisia menestyviä yrityksiä, jotka tarjoavat ratkaisuja elämänlaadun
parantamiseen kestävästi sekä innovaatioita globaaleihin ympäristöongelmiin.
12 Vähemmästä viisaammin | 2012
3 Keskeiset esitykset
Toistaiseksi kulutuksen ympäristövaikutuksia ei ole juurikaan tarkasteltu arjen ja
tarpeiden kannalta. Keskustelussa ja tutkimuksessa on lähinnä painotettu ”turhan”
tavarakulutuksen vähentämistä, tavaroiden ympäristöystävällisyyttä sekä jätteiden
lajittelua. Perinteiset keinot kuten kolmannen osapuolen myöntämät Pohjoismainen
ja EU:n ympäristömerkki, tavaroiden käyttöiän pidentäminen, ja kierrätys ovat edelleenkin hyvin tärkeitä keinoja tuotanto- ja kulutussektorin ympäristövaikutusten
vähentämiseksi. Näiden lisäksi tarvitaan uudenlaisia ratkaisuja.
Oheiset ehdotukset ovat sellaisia, joissa meillä on mahdollisuuksia kansallisesti
tehdä muutoksia ja jopa radikaaleja avauksia.
Näiden ohjauskeinoihin ja kokeiluhankkeisiin painottuvien toimenpide-ehdotusten lisäksi ehdotamme, että Suomi kansainvälisissä neuvotteluissa ja EU-valmistelussa toimii aloitteellisesti kestävän kulutuksen ja vihreän talouden ratkaisujen
edistäjänä. Avauksia tarvitaan sekä EU:n unionilainsäädännön tasolla että ottamalla
aloitteellinen rooli kestävän kulutuksen ja tuotannon edistämisessä kaikilla eri foorumeilla.
Tähän on koottu työryhmän keskeiset ehdotukset, jotka löytyvät yksityiskohtaisemmin kuvattuina luvuissa 5-9.
Kehitetään tietopohjaa kestävälle kulutukselle
• Kehitetään julkista ”yhden luukun” mallia kestävän kulutuksen neuvonnassa
(TEM, YM);
• Edistetään omien valintojen vaikutusten arviointia ja verkko- ja muita palveluita,
jotka mahdollistavat omaan tilanteeseen ja kotitalouteen sopivien räätälöityjen
ratkaisujen löytämisen;
• Vähennetään ruokahävikkiä mm. ohjeistamalla ammattikeittiöitä sekä lisäämällä
tietoa ruokahävikin synnyn ehkäisystä (MMM, EVIRA, Kuntaliitto, ammattikeittiöalan järjestöt);
• Kehitetään ”Hyvän syömisen lautasmalli” (Valtion ravitsemusneuvottelukunta,
STM, MMM, Tekes, SITRA)
• Parannetaan kiinteistön energiatehokkuutta ja pitkäjänteistä kiinteistönpitoa
tukevien palvelujen ja neuvonnan käyttäjälähtöisyyttä (YM, TEM, Kuluttajajärjestöt, Tekes, Sitra);
• Kampanjoidaan ”löysät pois” energiankulutuksesta (YM, TEM, Kuluttajajärjestöt);
• Kannustetaan kestäviin henkilöautovalintoihin (VM, LVM);
Kannustetaan taloudellisella
ohjauksella kestäviä valintoja
• Edistetään energian- ja vedenkulutustiedon käyttöä kiinteistöissä (YM, TEM,
Kuluttajajärjestöt, Tekes, Sitra);
• Kehitetään energiaremontteihin soveltuvia taloudellisia ohjaus- ja rahoitusmalleja (YM, VM, TEM, ARA, Sitra);
• Uudistetaan liikenteen verotuskäytäntöjä (esim. maksuton pysäköinti, kilometrikorvaus, matkakustannukset, työsuhdematkalippu) siten, että ne nykyistä paremmin tukevat liikenteen ilmastopoliittisia tavoitteita (VM);
• Korvataan pitemmällä aikavälillä auto- ja ajoneuvoverotus kokonaan tai osittain
tienkäyttömaksulla (VM, LVM)
Otetaan etunoja julkisella sektorilla
• Lujitetaan kansallista yhteistyötä kestävän talouden tiekartan rakentamiseksi
(TEM, Tekes);
• Nostetaan julkiset ruokapalvelut ympäristöystävällisen syömisen edelläkävijöiksi (MMM, Kuntaliitto);
• Suunnitellaan uusi rakentaminen ja palvelut kävely-, pyöräily- ja joukkoliikennevyöhykkeille (YM, kunnat);
• Selvitetään hankintalain uudistamisen yhteydessä ympäristönäkökulman vahvistamista sekä kehitetään kestävien hankintojen toteutumisen raportointijärjestelmä HILMA-ilmoituskanavaan (TEM);
• Rakennetaan vastuullisen toimintatavan todentava jäljitettävyysjärjestelmä
ruokaketjuun (MMM, elinkeino);
• Kestävien hankintojen neuvontapalvelun käynnistäminen (Motiva Oy);
• Kohti hiilineutraalia Länsi-Uuttamaata - luodaan toimintamallit Länsi-Uusimaan
kuntien ja niiden alueiden toimijoiden energia- ja materiaalitehokkuuden parantamiseksi ja uusiutuvan energia edistämiseksi (SYKE, Motiva, Kuntaliitto)
• Peloton laboratorio - lupaavien kestävää kehitystä ohjaavien tuotteiden ja palveluiden jatkokehitys asumisessa, liikkumisessa ja syömisessä (DEMOS);
• Kehitetään kodin ympäristöjärjestelmä sekä ympäristöratkaisujen suunnittelijapalvelu – konsepti (konsortio, jossa mukana SYKE, WWF, Turun kaupunki,
Valonia, SYKLI, Ekoleima Ay, Ekokumppanit)
• Uusasiakashankinta - uusien asiakkaiden houkuttelu aluekohtaisella suoramarkkinoinnilla, joukkoliikennelippualennuksilla, helpommalla matkakortin hankkimistavalla sekä rakennuttajien ja kiinteistövälittäjien kanssa tehtävällä yhteistyöllä (HSL, muut HSL:n yhteistyökumppanit, rakennuttajat, kiinteistövälittäjät);
• Save the Food, Ruokahävikin vähentäminen kuluttajien asenteita ja toimintatapoja muuttamalla (MTT, WWF)
• Ilmastoystävällinen kuluttaminen osaksi arkea lounasruokailun kautta (MTT, WWF)
• KESTI – kestävä ja ilmastoystävällinen aluetason elintarvikeketju (SYKE, ETL
ry, Kesko, Raisio, Funktionaalisten elintarvikkeiden kehittämiskeskus, MTK,
Motiva, MTT, SITRA)
14 Vähemmästä viisaammin | 2012
4 Kulutus ja kestävät valinnat
Suomalaisten tutkimusten mukaan kotitalouksien osalta ravinto, asuminen ja liikkuminen muodostavat yhdessä yli 70 % kaikista elinkaaren aikaisista ilmastovaikutuksista ja yli 55 % myös muista ympäristövaikutuksista. Yksittäisissä tuotteissa
energia- ja materiaalitehokkuus on kasvanut, mutta kulutuksen määrän kasvu on
lisännyt kasvihuonekaasupäästöjä ja luonnonvarojen kulutusta. Skenaarioiden mukaan kulutuksesta aiheutuvat kasvihuonekaasupäästöt eivät vähene, koska kulutus
Suomen aiheuttamista globaaleista ympäristövaikutuksista jopa puolet syntyy
maamme rajojen ulkopuolella tuontitavaroiden valmistuksessa. Runsaat puolet Suomen kansantalouden (tuonti ja kotimaan toiminnot yhteensä) aiheuttamista ilmastoja muista ympäristövaikutuksista aiheutuu kotimaan loppukäytöstä, joka käsittää
kulutuksen ja investoinnit Suomessa. Loput eli noin 44–47 % vaikutuksista kohdentuu viennille.
Kotitalouksien kulutuksen KHK-päästöt vuonna 2020 vuoden 2005 tasolla?
Asuminen ja lämmitysenergia
Ajoneuvojen hankinta
Yksityisajoneuvojen käyttö
Matkailumenot ulkomailla
Kg CO2 ekv/henkilö
Kuva 1: Kotitalouksien hiilijalanjäljen skenaario vuoteen 2020. Lähde Mäenpää I 2011.
Liikennesektorilla on selvää, että muutoksia tarvitaan sekä kulutus- että tuotantopuolella. Kolmasosa kuljetuista matkoista on alle kolmen kilometrin matkoja. Jos
osa näistä matkoista tehtäisiin pyörällä tai jalkaisin, vähennettäisiin näitä päästöjä
huomattavasti. Teknologian kehittyminen on avainasemassa ilmastotavoitteiden saavuttamisessa, mutta se edellyttää, että saadaan luotua suotuisa toimintaympäristö ja
kuluttajat suosivat omissa valinnoissaan vähäpäästöisiä ajoneuvoja.
Rakennetun ympäristön parantamisella on ratkaiseva merkitys ilmastonmuutoksen hillinnässä sekä kestävän yhteiskunnan luomisessa, sillä rakennuksissa käytettävän ja rakentamiseen kuluvan energian osuus energian loppukäytöstä on yli
40 % ja kasvihuonekaasupäästöistä lähes 40 %. On myös tärkeää rakentaa sellaisia
taloja, joiden kaikkien rakennusmateriaalien elinkaari on ekologinen, ja koko talo
on ”terve”. Yhdyskuntarakenteella on myös vaikutuksensa arkielämän sujumiseen
ja palveluiden saavutettavuuteen, mutta myös ympäristövaikutuksiin. Asuinpaikka
mm. määrittää lämmitystapavaihtoehdot sekä henkilöliikenteen tarpeen.
Elintarvikesektorilla on mahdollisuuksia parantaa koko ketjun kestävyyttä, ja
elintarvikesektori onkin viime aikoina kiinnittänyt entistä enemmän huomiota ympäristökysymyksiin. Raaka-ainevalinnat ratkaisevat kuluttajan ruokailun ympäristöjalanjäljen; jalostuksen, kuljetuksen, pakkauksen vaikutukset ovat pienemmät. Ravitsemussuosituksia ja hyvinvointia tukeva ruokavalio vähentäisi selvästi kulutuksen
Kotitalouksien tilanteet ja vaikutusmahdollisuudet vaihtelevat, mutta keskivertokuluttaja voi puhtaasti henkilökohtaisilla valinnoillaan pienentää hiilijalanjälkeään
25–40 %. Suurimmat vaikutukset ovat esimerkiksi yksityisautoilun vähentämisellä,
asuinpinta-ala valinnoilla, uusiutuvan energian suosimisella ja ulkomaanmatkojen
Demos Helsinki on nostanut keskusteluun valintojen päätöspuun, joka koostuu
isoista valinnoista neljällä elämänalueella (asuminen, ruokavalio, vapaa-aika ja työyhteisö). Tämä valintojen päätöspuu ratkaisee pitkältä sen, minkälainen jalanjälkemme on. Esimerkiksi päätökset asumispaikasta määrittävät lämmitystapavaihtoehtoja
sekä henkilöliikenteen tarvetta, ja ne voivat vaikuttaa omaehtoisen ruuantuotannon
Kulutus voi muuttua, jos ihmisille annetaan vaihtoehtoja ja mahdollisuuksia, jotka
tukevat vähähiilisiä ja vähemmän ympäristöä kuormittavia ratkaisuja. Kuluttajat
pitäisi myös nähdä neuvotteluosapuolina ja ratkaisujen tuottajina. Kansalaisilla onkin todennäköisesti jatkossa myös muita rooleja kuin kuluttajan rooli. Esimerkiksi
energiantuotannon kentällä kuluttaja voi olla myös tuottaja, joka myy omasta kulutuksestaan ylitse jäävää energiaa sähkö- ja lämpöverkkoon.
Kuluttajien taloudessa on myös mahdollista tehdä rakenteellisia muutoksia, mutta
pelkkä tieto ei riitä. Tiedon lisäksi valintojen näkyväksi tekeminen (esimerkiksi erilaiset ympäristö- ja reilun kaupan merkit, hiili- ja vesijalanjälkimittarit ja – laskurit),
vertailtavuus ja tavoitteellisuus motivoivat tekemään sekä teknologisia että elämäntapamuutoksia. Tiedon tueksi tarvitaan tuotteita, palveluita ja sosiaalisia innovaatioita, joiden avulla kestävistä valinnoista tulee helppoja ja haluttavia. Lisäksi ihmiset
tarvitsevat varmuuden siitä, että myös muut tekevät oman osuutensa ongelmien
ratkaisemiseksi, jotta omat tekemiset eivät tunnu tarkoituksettomilta.
16 Vähemmästä viisaammin | 2012
Kuva 2: Asukkaiden motivoinnin osatekijöitä. Lähde: Eva Heiskanen. KTK.
Rakennemuutos vihreään talouteen on mahdollisuus
Viimeaikaiset ympäristöongelmat ja talouskriisi ovat myös lisänneet kiinnostusta
luoda uusia työpaikkoja ja liiketoimintaa niin, että samalla ratkaistaisiin ympäristöongelmia. OECD:llä on Vihreän kasvun strategia ja UNEP on valmistellut vihreän
talouden aloitteen. Lähtökohtana monissa vihreissä strategioissa ja aloitteissa on
edistää cleantech-ratkaisuja eli teknologioita, jotka vähentävät päästöjä tai tuottavat
tuotteita energia- ja materiaalipihimmin.
Puhtaampien teknologioiden lisäksi tarvitaan kuitenkin laaja systeemisten innovaatioiden verkko (energian- ja materiansäästöpalveluja, joukkoliikenteen verkostoja,
älykkäitä sähköverkkoja ja suljettuja systeemejä), jotka mahdollistavat rakenteellisemmat muutokset ja talouden irtikytkennän ympäristöhaitoista. Jotta talous on aidosti
kestävää eli pysyttelee luonnon kantokyvyn rajoissa, tarvitaan kuluttajien kysyntää
resurssi- ja energiafiksuille innovaatioille ja palveluille sekä valmiutta muutokseen.
Jatkossa tarvitaankin lisää keskustelua ja malleja, miten rakennemuutosta vihreään
hyvinvointia edistävänä talouteen konkreettisesti viedään eteenpäin.
Yksi lupaava toimintamalli on muutamien kuntien päätös tavoitella kunnianhimoisempia kasvihuonekaasupäästövähennystavoitteita muuta Suomea nopeammassa
aikataulussa. Nämä ns. HINKU-kunnat ovat yhteistyössä yritysten ja kuntalaisten
kanssa asettaneet yhdessä tavoitteita sekä kehittäneet uudenlaisia toimintamalleja ja
vihreää liiketoimintaa, jonka tuloksena kasvihuonekaasupäästöt ovat vähentyneet ja
samalla on luotu uusia työpaikkoja.
Keskeinen kysymys on se kuinka paljon meillä kuluttajilla on vipuvoimaa osana
politiikan tekoa ja yritysten strategisia valintoja. Kysynnällä on mahdollisuus vaikuttaa markkinoilla oleviin vaihtoehtoihin. Kuluttajien vaikutusvalta on myös nopean
tietotekniikan ja sosiaalisen median maailmassa muuttumassa nopeaa vauhtia. Nykymaailmassa kuluttajat ovat entistä enemmän luomassa ratkaisuja, kehittämässä
palveluja sekä tarjoamalla vertaispalveluja muille kuluttajille.
Suomessa sijoitetaan satojen miljardien eurojen edestä varoja eri yrityksiin ja rahastoihin, mutta sijoittaminen energiatehokkuuteen, uusiutuviin energialähteisiin, vanhoihin metsiin tai vastuullisiin yrityksiin ei ole vielä saanut perussijoittajia liikkeelle. Sijoituksia olisi tärkeää suunnata entistä enemmän myös ympäristön kannalta
kestäviin investointeihin.
Viime aikoina yksityiset ihmiset, yritykset ja virastot maailmalla ovat alkaneet
kompensoida päästöjään. Lentomatkojen päästöjen kompensointi on tyypillinen esimerkki. Kompensointi vaatii kuitenkin laskentasääntöjen yhdenmukaistamista sekä
luotettavuuden parantamista. Ajatuspajoissa ja muutamissa tutkimuslaitoksissa on
myös pohdittu sitä kannustaisiko henkilökohtainen päästökauppajärjestelmä ihmisiä
vähentämään kasvihuonekaasupäästöjään.
Kehitetään julkista ”yhden luukun” mallia kestävän
kulutuksen neuvonnassa (TEM, LVM, MMM,YM)
Kootaan yhteen neuvontaa, työkaluja ja parhaita käytäntöjä kulutuksen energiaja materiaalitehokkuuden parantamiseksi. Tietoa ja työkaluja tarvitaan kulutuksen eri osa-alueilta ja laajasti kestävän kulutuksen eri teemoista ml. energia- ja
materiaalitehokkuuden edistäminen.
Edistetään omien valintojen vaikutusten arviointia (TEM, LVM, MMM,YM)
Kehitetään sellaisia työkaluja (mm. kulutuslaskurit) ja verkko- ja muita palveluita, jotka mahdollistavat omien valintojen vaikutuksien vertailua ja tarjoavat myös palveluita, jotka mahdollistavat omaan tilanteeseen ja kotitalouteen sopivien räätälöityjen ratkaisujen löytämisen. Selvitysten mukaan
erilaisille räätälöidyille palveluille on kysyntää ja kuluttajat ovat kiinnostuneita vertaamaan itselle sopivia ratkaisuja keskenään. Keskeisimmät kuluttajien kohtaamat haasteet ovat tekniikan valinnan vaikeus sekä epävarmuus tekniikan toimivuudesta ja kustannushyödyistä. Moni käyttäisi myös
”avaimet käteen -palvelua”, joka kattaa sopivimman kokonaisratkaisun
suunnittelun, luvat ja asennuksen sekä järjestelmän huollot ja ylläpidon.
18 Vähemmästä viisaammin | 2012
5 Asuminen
Tavoite: Rakennukset ovat energia- ja materiaalitehokkaita,
kotien energiaviisaus kasvaa ja hiilijalanjälki pienenee.
Rakennukset ja rakentaminen aiheuttavat nykyisellään noin 40 % Suomen kasvihuonekaasupäästöistä. Pitkän aikavälin tavoitteena Suomessa on 60 % vähennys rakennusten energiankulutuksessa vuoteen 2050 mennessä. Rakennusten lämmönhukan
vähentäminen on tässä keskeisin keino.
Asumisen kasvihuonekaasupäästöt ovat noin 30 % kotitalouksien kulutuksesta
aiheutuvista kasvihuonekaasupäästöistä. Lämmityksen lisäksi asumisen päästöihin
lasketaan kulutetun veden ja kotitaloussähkön sekä kiinteistöön liittyvien hankintojen kasvihuonekaasupäästöt. Asumisen energiankulutukseen ja päästöihin vaikuttaa
pääasiassa neljä osatekijää: kiinteistön energiatehokkuus (rakennuksen vaippa ja
LVIS-järjestelmä), tilojen käytön tehokkuus, asukkaan käyttäytyminen sekä käytetty
energiamuoto.
Käytön aikaisen energiankulutuksen ja päästöjen lisäksi keskeisiä ympäristökuormia asumisessa aiheuttavat materiaalien kulutus ja jätteiden synty, jota koituu etenkin
uudisrakentamisen, korjausten sekä kiinteistöjätehuollon yhteydessä. Korjaustilanteessa energia- ja materiaalitehokkuustavoitteet voivat olla jopa ristiriitaisia.
Kodin päästöihin voidaan vaikuttaa monella tapaa
Asukkaalla on periaatteessa useita keinoja vähentää energiankulutustaan ja päästöjään. Käytännössä asukkaan liikkumavara riippuu pitkälti asumismuodosta: omakotiasukkaalla vaikutusmahdollisuudet ovat suurimmat, asunto-osakeyhtiön osakkaalla selvästi pienemmät ja vuokra-asukkaalla vähäisimmät. Kaikki asukkaat voivat
kuitenkin tehdä jotain.
Sijainti on yksi tärkeimmistä uuden asunnon ostajan valintakriteereistä. Pitkät
etäisyydet työhön ja palveluihin ja erityisesti riippuvuus auton käytöstä kasvattavat
asumisen hiilijalanjälkeä. Rakennuksen osalta asunnon ostaja tai vuokraaja saa vertailutietoa energiatehokkuudesta rakennuksen energiatodistuksesta.
20 Vähemmästä viisaammin | 2012
Määräykset ohjaavat energia- ja materiaalitehokkuuteen
Siirrytään vähäpäästöisiin lämmitystapoihin
Kehitetään ja tehostetaan laitekantaa
Energiatehokkuusstandardit ohjaavat
tuotantoa ja kulutusta
Energiaviisaus
Tavat ja tottumukset, perusasetukset
Säädöt sekä helpot korjaukset
Kuva 3. Arvio eri tyyppisten toimien osuudesta rakennuskannan kasvihuonekaasupäästöjen vähentämispotentiaalista 2009–2020. Lähde Pirkko Heikinheimo ja Nissinen et al (2012).
Asuntoa valitessa tärkeitä kriteerejä ovat myös asunnon tilatehokkuus ja tarkoituksenmukaisuus, koska energiankulutus ja päästöt riippuvat suoraan asunnon lämmitettävästä tilavuudesta. Ideoita, keskustelua ja erilaisia esimerkkejä muuntojoustavasta ja elämäntilanteen mukaan muuntuvasta asumisesta tarvittaisiinkin mm. siksi,
että yhden hengen talouksien määrä kasvaa perhekoon pienetessä ja ikääntyneen
väestönosan kasvaessa.
Olemassa olevissa asunnoissa voidaan vaikuttaa kiinteistössä tehtäviin korjauksiin
ja talotekniikansäätöihin, tilankäytön tehostamiseen sekä asukkaiden elämäntapoihin. Laajat energiatehokkuutta parantavat korjaukset on kustannussyistä järkevää
kytkeä kiinteistön ylläpitokorjausten, esim. julkisivuremontin yhteyteen. Sen sijaan
LVIS-järjestelmään liittyvät, energiankäyttöä tehostavat säätötoimenpiteet ovat usein
nopeavaikutteisia ja kustannustehokkaita erillisinä toimenpiteinäkin.
Elämäntapojen muutokseen liittyvät energiankulutuksen vähentämiskeinot ovat
useimpien asukkaiden ulottuvilla. Suurin potentiaali liittyy käyttäjien veden- ja
sähkönkulutukseen, mutta myös lämmönkulutukseen voidaan käyttäytymisellä
vaikuttaa. Säästöt veden ja sähkön kulutuksessa voivat olla luokkaa 10–30 % ja lämpöenergian säästöt 5–20 %. Muutos elämäntavoissa on asukkaan kannalta periaatteessa helppo, mutta käytännössä hankalampi saada aikaan. Olennaista muutoksen
aikaansaamiselle on oman kulutuksen tiedostaminen ja riittävä motivointi. Asumisen
kustannusten pieneneminen on hyvä kannustin, mutta yleensä riittämätön taloyhtiöissä ja vuokrataloissa, jos laskutus ei perustu todelliseen kulutukseen.
Kiinteistöjen energiatehokkuuden ja kunnon arviointiin ja parantamiseen on tarjolla runsaasti erilaisia työkaluja (mm. energiatodistus, energiakatselmus, kuntoarvio,
kuntotutkimus). Palvelujen käyttö on kuitenkin verrattain vähäistä, ja niiden laatu
vaihtelee suuresti. Kiinteistönomistajien kannalta työkalujen yhteensovittamisen tarve on ilmeinen, varsinkin kun selvityksiä osittain tekevät samat henkilöt. Palvelut
tulisi pyrkiä tarjoamaan yhden luukun periaatteella.
Viime kädessä yksittäisen asukkaan asumisen päästöjä voidaan vähentää siirtymällä
käyttämään uusiutuvaa lämpö- tai sähköenergiaa. Lämmitystavan muutos voi polttoaineiden hintasuhteista riippuen maksaa itsensä hyvinkin kohtuullisessa ajassa
takaisin. Vuoteen 2050 mennessä pitäisi energiantuotannon olla lähes nollapäästöistä, mikä tulee lähivuosikymmeninä vähentämään myös asumisen hiilijalanjälkeä
Rakentamisen ympäristöteknologia on voimakkaasti kasvava teollisuudenala, joka omalta osaltaan vauhdittaa siirtymistä ympäristöystävällisempään asumiseen.
Lämmön talteenoton ilmanvaihtojärjestelmissä sekä maa- ja ilmalämpöpumpputekniikka ovat esimerkkejä uusista, entistä energiatehokkaammista ratkaisuista, jotka
käytännössä ovat vallanneet markkinat. Tulevaisuudessa kehityksen painopiste tulee
olemaan edelleen talotekniikassa, energiankulutuksen mittauksessa sekä uusiutuvan
energian tuotannossa. Uusien ratkaisujen käyttäjälähtöisyydestä huolehtiminen sekä
käytön pilotointi ja käyttöönoton edistäminen on jatkossakin tärkeää.
Kiinteistöjen energiatehokkuus on tulossa
voimakkaamman ohjauksen piiriin
Uusien rakennusten energiatehokkuusvaatimuksia on viime vuosina useaan kertaan
kiristetty, ja vuonna 2020 rakennettavien talojen tulee olla lähes nollanenergiarakennuksia. Sääntely perustuu vuodesta 2012 eteenpäin kokonaisenergiatarkasteluun,
jossa otetaan huomioon myös lämmitystavan vaikutus päästöihin. Rakennuskanta
uudistuu kuitenkin hitaasti, joten tarvitaan energiankäyttöä tehostavaa korjausrakentamista. Sitä koskevia määräyksiä valmistellaan parhaillaan, ja ne tulevat voimaan
vuonna 2013. Määräysten lähtökohtana on, että kiinteistöjen energiatehokkuutta
parannetaan sellaisten korjausten yhteydessä, joissa se on kustannustehokkaasti
mahdollista. Samassa yhteydessä tulee myös huolehtia sisäilman laadusta ja muista
terveyteen liittyvistä näkökohdista.
Rakennusten energiatodistus tuli vuonna 2008 pakolliseksi kiinteistökaupan tai
asunnon vuokrauksen yhteydessä. Todistus auttaa kuluttajia vertailemaan rakennusten energiatehokkuutta. Energiatodistus on v. 2013 muuttumassa niin, että todistus
antaa rakennuksen fyysisiin ominaisuuksiin pohjautuvan laskennallisen vertailuarvon rakennuksen energiatehokkuudesta ottaen huomioon energian tuotantotavan.
Todistus tullee myös sisältämään suositukset energiankulutuksen vähentämiseksi.
Lisäksi se voi sisältää tietoa toteutuneesta energiankulutuksesta, mikä auttaa kiinnittämään huomiota myös asukkaiden kulutustottumuksiin sekä kiinteistönhuollon
Säädösohjausta kehitettäessä painopiste on nyt rakennuksen energiatehokkuuden
parantamisessa osana korjausrakentamista. Tämän rinnalle tarvitaan tietoa toimenpiteistä, joilla asukkaat voivat omin toimin vähentää ja tehostaa omaa ja kiinteistönsä
energiankäyttöä. Energiapihinkin talon hiilijalanjälki voi kasvaa, elleivät säädöt ole
kohdallaan tai talotekniikkaa ei osata käyttää.
22 Vähemmästä viisaammin | 2012
Oman kulutuksen tiedostaminen on muutoksen alku
Asumisen ympäristökuormien vähentäminen edellyttää ensi vaiheessa asukkaiden
havahduttamista oman kulutuksen tasoon sekä tietoa omista kulutustottumuksista.
Tähän on jo tarjolla kuluttaja- ja kiinteistökohtaisia työkaluja. Kehitystä tukee myös
lainsäädäntö; esimerkiksi sähkönkulutuksen osalla v. 2013 mennessä tulee 80 % kuluttajista olla etäluettavan, reaaliaikaisen sähkönkulutuksen mittauksen piirissä. Tärkeää
on jakaa mittaustieto käyttäjille kiinnostavassa ja toimiin kannustavissa muodoissa.
On huomattava, että erityyppisissä asunnoissa asuvien vaikutusmahdollisuudet
ja tietotarpeet vaihtelevat. Kotitalouskohtaista mittarointia tulisi kehittää kaikissa
asumismuodoissa. Esimerkiksi huoneistokohtaisten vesimittareiden asentaminen
ja niihin perustuva laskutus johtaa tutkitusti säästöihin. Vuokrasopimuksia tulisi
kehittää niin, että energiankäytön tehostamisen vastuut ja hyödyt jakautuvat oikeudenmukaisesti asukkaan ja asunnon omistajan kesken.
Havainnollisen kulutustiedon rinnalla kuluttajien aktivointiin tarvitaan käyttäjälähtöistä neuvontaa potentiaalisista energiansäästökeinoista. Tarvetta on sekä
verkkopohjaiselle että asunto- ja kiinteistökohtaisille palveluille, jotka kartoittavat
energiansäästömahdollisuuksia ja ohjaavat kustannustehokkaisiin ratkaisuihin. Kiinteistönomistajan kannalta toimenpiteiden tulisi maksaa itsensä takaisin mahdollisimman nopeasti. Energian hinnan mahdollinen nousu ja pienetkin taloudelliset
porkkanat kannustavat kuluttajia investointeihin. Kuluttajat tarvitsevat käyttäjälähtöisiä, energiansäästöön liittyviä palveluita sekä energiakonsultointi-, korjaus- että
rahoituspuolelle.
Energiansäästön ohella informaatio-ohjauksen ja kiinteistöpalvelujen tulisi entistä
paremmin huomioida myös materiaalitehokkuuden, jätteiden synnyn ehkäisyn sekä
vesiensuojelun tavoitteet. Kiinteistönomistajille suunnattuja palveluja tulisi kehittää entistä voimakkaammin kustannustehokkaampaan ja kokonaisvaltaisempaan
Asumisessa korjausrakentamisen sekä uusiutuviin energialähteisiin siirtymistä
vauhdittavien rahoitusmallien tarve on suuri. Uudentyyppisten rahoitusjärjestelmän
avulla voitaisiin saada yksityistä pääomaa kohdentumaan kustannustehokkaisiin
energiaparannuskohteisiin niin, että sijoittajille voidaan tarjota kohtuullinen tuotto
vähäisillä riskeillä ja myönteinen imagoarvo. Rahoitusmalli vauhdittaisi myös korjausrakentamista ja siihen liittyvää energiatehokkuuteen ja uusiutuvaan energiaan
perustuvaa uutta liiketoimintaa.
Edistetään energian- ja vedenkulutustiedon käyttöä
kiinteistöissä (YM, TEM, Kuluttajajärjestöt, Tekes, Sitra)
Älykkäät sähkömittarit tekevät tuloaan kotitalouksiin. Oman sähkönkulutuksen
seuranta on jo tänään mahdollista sähköyhtiöiden tarjoamien verkkopohjaisten
netti- ja mobiilisovellusten avulla. Kulutusmittaukseen liittyviä palveluja tulee
kuitenkin edelleen kehittää erilaisten kohderyhmien tarpeisiin.
Valtaosassa maamme asunto-osakeyhtiö- ja vuokratalokantaa asuntojen vedenja lämmönkulutusta ei tällä hetkellä mitata, saati laskuteta kulutuksen mukaan.
Kulutuksen mittarointi tulee lähitulevaisuudessa todennäköisesti merkittävästi yleistymään. Myös sekä veden- että lämmönkulutuksen mittaustekniikka
kehittyy nopeasti mm. langattoman tiedonsiirron ansiosta. Mittaustekniikan
kehittyminen tulee mahdollistamaan myös entistä oikeudenmukaisemman laskutuksen. Vuokrataloissa vuokralaisia voidaan kannustaa energiansäästöön
mm. vihreiden vuokrasopimusten avulla.
Kehitetään energiaremontteihin soveltuvia taloudellisia
ohjaus- ja rahoitusmalleja (YM,VM, TEM, ARA)
Energiatodistuksen tullessa pakolliseksi myynnin ja vuokrauksen yhteydessä
kestää pitkään, ennen kuin koko pientalokanta tulee todistuksen piiriin. Kynnystä kiinteistön energiansäästöpotentiaalin selvittämiseen omaehtoisesti tulee
madaltaa informaatio-ohjauksen keinoin. Samassa yhteydessä tulee selvittää
myös mahdollisuuksia luoda kustannustehokas taloudellinen kannustin (esimerkiksi kotitalousvähennyksen laajentaminen energiaselvityksiin) vauhdittamaan todistusten hankintaa.
Energiansäästöinvestointeja vauhdittamaan tarvitaan ”kärsivällistä rahaa”,
jota voitaisiin suunnata energiansäästöpotentiaaliltaan luotettaviin remonttikohteisiin. Rahoitusmallien käyttökelpoisuutta arvioitaessa on syytä pohtia
laajalti erilaisia julkisia ja markkinapohjaisia ratkaisuja, esimerkiksi pankkien
asuntokaupan yhteydessä myöntämiä energiaremonttilainoja asuntokaupan
Kampanjoidaan ”löysät pois” energiankulutuksesta
(YM, TEM, Kuluttajajärjestöt)
Energiatehokkuustoimenpiteiden vauhdittamiseksi käynnistetään informaatioohjauskampanja, johon sisältyy monikanavaista viestintää ja tietoa eri talotyypeille (omakotitalot, rivitalot, kerrostalot) soveltuvista pienimuotoisista, mutta
vaikuttavista ja kustannustehokkaista energiansäästötoimenpiteistä.
Isojen ylläpitokorjausten yhteydessä tehtävien energiatehokkuusparannusten
ja asukkaiden elämäntapaan liittyvien kulutusmuutosten väliin jää joukko toimenpiteitä, joilla saavutetaan pysyviä energiansäästöjä kiinteistönomistajan
kannalta kustannustehokkaasti. Mm. lämmitys- ja ilmanvaihtojärjestelmien säätötoimet, huonelämpötilojen tarkastaminen, lamppujen ja valaistuksen energiaoptimointi ja ikkunoiden tiivistys ovat toimia, jotka maksavat itsensä nopeasti
takaisin. Näillä toimilla on myös positiivista vaikutusta asumisviihtyvyyteen.
Uudistuva energiatodistus omalta osaltaan lisää tietoa kustannustehokkaista
toimenpiteistä, mutta koko rakennuskannan saaminen todistuksen piiriin kestää
Parannetaan kiinteistön energiatehokkuutta ja pitkäjänteistä
kiinteistönpitoa tukevien palvelujen ja neuvonnan
käyttäjälähtöisyyttä (YM, TEM, Kuluttajajärjestöt, Tekes, Sitra)
Yhteistyössä kiinteistönomistajatahojen kanssa käynnistetään prosessi erilaisten
kiinteistöselvitysten (mm. energiatodistus, kuntoarvio, käyttö- ja huolto-ohje)
koordinaation ja sitä kautta niiden käytön lisäämiseksi. Myös energianeuvonnan
tarjonnan ja kattavuuden varmistaminen jatkossa on tärkeää, sillä korjaamiseen
ja kiinteistönpitoon liittyvän energianeuvonnan tarve tulee säilymään suurena
pitkään energiakorjausten ajoittuessa pitkälle ajanjaksolle.
24 Vähemmästä viisaammin | 2012
6 Liikkuminen
Tavoite: Ympäristöä mahdollisimman vähän kuormittava liikkuminen on helppoa,
houkuttelevaa ja turvallista. Myös liikenteen hinnoittelu tukee ympäristölle edullisia
Eheä yhdyskuntarakenne viisaan liikkumisen perustana
Matkojen kulkutapajakauma ja alueellinen suorite vaihtelevat huomattavasti yhdyskuntarakenteen eri osissa. Suomen ympäristökeskuksen yhdyskuntarakenteen
seurantajärjestelmässä (YKR-järjestelmässä) taajama-alueet on jaettu kolmeen pääryhmään yhdyskuntarakenteellisen sijainnin ja joukkoliikenteen palvelutason perusteella. Kaupunkimaisten taajamien sisäiset pääryhmät ovat jalankulkuvyöhyke,
joukkoliikennevyöhyke ja autovyöhyke.
Jalankulkuvyöhyke rajautuu 1–2 km:n säteelle kaupungin kaupallisesta ydinkeskustasta. Jalankulkuvyöhykkeen sisällä etäisyydet ovat tyypillisesti lyhyitä ja suuri osa
matkoista tehdään kävellen. Myös joukkoliikenteen osuus on varsinkin suurilla kaupunkiseuduilla korkea. Jalankulkuvyöhykettä ympäröi reunavyöhyke, joka ulottuu
noin 3 km:n säteelle ydinkeskustasta. Tämä vyöhyke ulottuu vanhoille esikaupunkialueille ja sieltä on hyvät jalankulku- ja pyöräily-yhteydet jalankulkuvyöhykkeen
alueelle. Osa reunavyöhykkeestä ulottuu joukkoliikennevyöhykkeen alueelle. Reunavyöhykkeellä polkupyörän merkitys kulkutapana on muita vyöhykkeitä tärkeämpi.
Pienissä ja keskisuurissa kaupungeissa reunavyöhykkeellä tehdään paljon myös
henkilöautomatkoja ja suurilla kaupunkiseuduilla joukkoliikennematkoja.
Joukkoliikennevyöhykkeet sijaitsevat yli 2 km:n etäisyydellä kaupunkikeskustoista ja
niillä joukkoliikenteen palvelutaso on hyvä tai erinomainen. Ruuhka-ajan vuorotiheys pysäkeillä on pääkaupunkiseudulla 4–6 vuoroa tunnissa, Tampereen ja Turun
seuduilla 3–5 vuoroa tunnissa, keskisuurilla kaupunkiseuduilla 3 vuoroa tunnissa ja muissa kaupungeissa 2 vuoroa tunnissa. Joukkoliikennevyöhykkeet ulottuvat
400 metrin etäisyydelle pysäkeistä. Pääkaupunkiseudun vaikutusalueella on lisäksi
määritelty omana ryhmänään raideliikenteen asemanseudut, joilla vuorotiheys on
ruuhka-aikana vähintään 3 vuoroa tunnissa. Asemanseutujen osalta puhutaan noin
1 km:n ja 2,5 km:n vyöhykkeistä aseman ympärillä.
Jalankulku- ja joukkoliikennevyöhykkeen ulkopuolelle jäävä taajama-alue on
autovyöhykettä. Tyypillisesti suurilla kaupunkiseuduilla autovyöhykkeellä voi olla
kohtuullinen joukkoliikennetarjonta, mutta joukkoliikenteen palvelutaso ei ole yhtä
26 Vähemmästä viisaammin | 2012
hyvä kuin joukkoliikennevyöhykkeellä. Pienillä kaupunkiseuduilla joukkoliikennetarjontaa on autovyöhykkeellä vain vähän.
Suomalaisten kaupunkien liikennejärjestelmien suunnittelussa on 1960-luvulta
lähtien varauduttu nopeaan autoistumiseen. Suunnitelmat ovat mahdollistaneet ja
usein jopa suosineet autokaupungin tyyppisen kaupunkirakenteen toteuttamista.
Vallinnut ajattelutapa on jättänyt vähälle huomiolle ne vaihtoehdot ja mahdollisuudet, joita bussiliikenteeseen tukeutuva, joukkoliikennekaupungin tyyppinen kaupunkirakenne voi oikein kehitettynä tarjota. Liian vähälle huomiolle on jäänyt myös
jalankulkukaupungin tyyppisen ympäristön ylläpito ja kehittäminen.
Liikkumisen ohjauksella tukea viisaisiin valintoihin
Liikkumisen ohjaus (engl. mobility management) on ihmisten liikkumistottumuksiin
vaikuttamista pääasiassa tiedollisen ohjauksen, markkinoinnin ja palveluiden kehittämisen kautta. Liikkumisen ohjauksella kestävää liikkumista edistetään kokonaisuutena. Tavoitteena on joukkoliikenteen, kävelyn ja pyöräilyn suosion kasvattaminen
sekä oman auton entistä järkevämpi käyttö (taloudellinen ajotapa, yhteiskäyttöautot,
kimppakyydit jne.). Liikkumisen ohjauksen edellytyksenä on varteenotettavien vaihtoehtojen olemassa olo: valintoja voidaan tehdä vain siellä, missä vaihtoehtoja on
tarjolla. Liikkumisen ohjaus tulee kyseeseen näin ollen lähinnä kaupunkiseuduilla,
joilla ihmisen mittaiset etäisyydet ja joukkoliikenteen tarjonta mahdollistavat henkilöautolle vaihtoehtoiset valinnat.
Liikkumisen ohjaus - toiminta organisoitiin Suomessa valtakunnan tasolla vuonna
2010. Päävastuu toiminnasta on Liikennevirastolla, joka puolestaan ostaa suurimman osan työstä alihankintana Motiva Oy:ltä. Toimintamalli linkittää liikkumisen
ohjauksen kiinteäksi osaksi työ- ja elinkeinoministeriön organisoimaa asumisen,
liikkumisen ja rakentamisen kattavaa kuluttajien energianeuvontatyötä. Työ- ja elinkeinoministeriö nimesi Motiva Oy:n joulukuussa 2010 kuluttajien energianeuvonnan
koordinaatiokeskukseksi.
Liikkumisen ohjaus – toiminnan organisoimista seututasolla tuettiin vuonna 2010
toteutetulla Liikenneviraston ja liikenne- ja viestintäministeriön yhteisellä hankehaulla. Liikkumisen ohjaus – toimintaa käynnisteltiin osana tätä kokonaisuutta
mm. pääkaupunkiseudulla, Turussa, Tampereella, Hämeenlinnassa ja Hyvinkäällä.
Liikkumisen ohjausta eri kaupunkiseuduilla on jatkossa tarkoitus tukea paitsi t&ktoiminnalla, myös erityisellä liikkumisen ohjauksen valtionavustuksella, joka saatiin
valtion budjettiin ensimmäisen kerran vuodelle 2012.
Keski-Euroopassa liikkumisen ohjaus on organisoitu niin sanottuihin liikkumisen palvelukeskuksiin (engl. mobility center), jotka toimivat joko seudullisella ja/
tai valtakunnallisella tasolla. Liikkumisen palvelukeskusten palvelut voidaan jakaa
karkeasti ottaen kahteen osaan. Tiedollisen ohjauksen ja markkinoinnin tarkoituksena on tarjota tietoa kestävän liikkumisen eri osa-alueista kootusti ja helposti (esim.
Internetportaalit, palvelupisteet, puhelinneuvonta) sekä markkinoida kestävää liikkumista aktiivisesti eri kohderyhmille (suoramarkkinointi, konsultointi, koulutus ja
kampanjat). Palveluiden käyttäjälähtöisen kehittämisen tarkoituksena taas on auttaa
liikkumispalveluiden tarjoajia parantamaan palveluidensa käyttäjälähtöisyyttä ja nivomaan kestävän liikkumisen palveluja erilaisiksi kokonaisuuksiksi. Tämä tarkoittaa
esimerkiksi eri palveluiden myynti-, vuokraus- ja varaustoiminnan koordinointia tai
koottua välittämistä.
Liikkumisen ohjaus on monissa Euroopan maissa todettu varsin tehokkaaksi ja
edulliseksi keinoksi vaikuttaa ihmisten liikkumistottumuksiin. Liikkumisen ohjaus
on Saksassa, Ranskassa, Iso-Britanniassa, Itävallassa, Sveitsissä ja Ruotsissa tehtyjen selvitysten mukaan vähentänyt autolla tehtyjen matkojen määrää seututasolla
6–14 prosenttia ja kasvattanut joukkoliikenne-, kävely- ja pyöräilymatkojen määrää
4–32 prosenttia. Liikkumisen ohjaus toimii myös vastapainona liikenteen hinnoittelun
ym. liikkumisvalintoja mahdollisesti rajoittavien toimenpiteiden rinnalla. Liikkumisen ohjaus tarjoaa ihmisille tietoa erilaisista liikkumisvaihtoehdoista ja lisää näin
ollen joukkoliikenteen, kävelyn ja pyöräilyn houkuttelevuutta.
Liikenteen taloudellisen ohjauksen uudelleen
tarkastelu ympäristönäkökulmasta
Ihmisten valintoihin liikenteessä vaikutetaan monilla erilaisilla taloudellisilla ohjauskeinoilla. Näitä ovat esimerkiksi työnantajien tarjoama maksuton pysäköinti, oman
ajoneuvon käytöstä maksettavat kilometrikorvaukset, asunnon ja työpaikan välisten
matkakulujen verovähennysoikeus sekä työsuhdematkalippu. Nämä tuet ovat ympäristön kannalta usein ongelmallisia, sillä ne voivat ohjata ihmisten liikkumis- ja
asuinpaikkavalintoja entistä autoriippuvaisempaan suuntaan eivät välttämättä optimaalisella tavalla ota huomioon ympäristövaikutuksia.
Työnantajan tarjoamalla maksuttomalla pysäköinnillä tarkoitetaan työntekijän oikeutta
käyttää työpaikalla tai sen läheisyydessä sijaitsevia pysäköintipaikkoja ilman eri maksua. Pysäköintietua ei ole määritelty verotuksessa, vaan on katsottu, ettei työntekijälle
lähtökohtaisesti muodostu palkaksi katsottavaa etua, jos tämä pysäköi työpaikan
yhteydessä olevalla parkkipaikalla. Käytännössä pysäköintietu voi kuitenkin olla
suurikin, esimerkiksi pääkaupunkiseudulla 30–300 euroa/kuukausi. Suurimmillaan
etu on silloin, kun pysäköintipaikka tarjotaan jonkin kaupallisen palveluntarjoajan
tiloista (parkkihallista). Edun ongelmana ympäristön kannalta on se, että maksuttoman pysäköinnin myötä henkilöauton käyttö muuttuu hyvin houkuttelevaksi ja
joukkoliikenteen kilpailukyky kärsii siihen sijoitetuista tukieuroista huolimatta.
Kilometrikorvaus on korvaus, joka maksetaan matkan pituuden perusteella sellaisesta työmatkasta, joka on tehty omalla tai omassa hallinnassa olevalla kulkuvälineellä.
Kilometrikorvaus on aina verovapaa. Tällä hetkellä kilometrikorvauksen enimmäismäärä on 45 senttiä kilometriltä (kiinteät kustannukset eli auton hankintahinnan
kuoletus, korot, vakuutus, säilytys ja ruosteenesto noin 60 %; muuttuvat kustannukset
eli polttoaine, voitelu, rengaskulut, huolto- ja korjauskulut noin 40 %). Kilometrikorvaukset muuttuvat ympäristön kannalta ongelmallisiksi, jos ne ylittävät matkasta
aiheutuneet todelliset kustannukset. Kilometrikorvaukset ovat tällöin työntekijälle
ylimääräistä, verotonta tuloa, jota saadaan sitä enemmän, mitä enemmän ajetaan.
Verottomana tulona kilometrikorvaukset saattavat myös houkutella ihmisiä autoilemaan silloinkin, kun matkan voisi hoitaa joukkoliikennevälineellä.
Matkakustannuksia asunnosta työpaikkaan ja takaisin pidetään ansiotulon hankkimisesta johtuneina kustannuksina. Näitä kustannuksia voidaan vähentää verotuksessa
halvimman kulkuneuvon käyttökustannusten mukaan laskettuina riippumatta siitä,
mitä kulkuneuvoa verovelvollinen on todellisuudessa käyttänyt matkaansa. Matkakulujen omavastuu on 600 euroa vuodessa, ja vähennyksen enimmäismäärä on 7
000 euroa vuodessa (lähes 600 euroa/kk). Vähennyksen enimmäismäärää korotettiin
vuonna 2007. Aiempi enimmäismäärä oli 4 700 euroa. Ympäristön kannalta ongelmallista on, että työmatkakuluvähennys saattaa lisätä liikennettä mahdollistamalla
asumisen kauempana työpaikasta. Suomen ympäristökeskuksen vuonna 2011 tekemän selvityksen mukaan verovähennys on kansainvälisessä vertailussa merkittävä
ja se on kasvuseuduilla vaikuttanut yhdyskuntarakenteen hajautumiseen.
28 Vähemmästä viisaammin | 2012
Työsuhdematkalippu on työnantajan työntekijälle tarjoama työsuhde-etu. Etu syntyy
siitä, että työnantaja osallistuu asunnon ja työpaikan välisten joukkoliikennematkojen kustannuksiin. Työsuhdematkalippu on 300 euron enimmäismäärään saakka
kokonaan verovapaa etu. Jos työnantajan kustantama osuus on yli 600 euroa mutta
enintään 3 400 euroa, etuuden verotusarvo on 300 euroa. Työsuhdematkalipun ongelmana ympäristön kannalta on ollut sen heikoksi jäänyt houkuttelevuus. Edun
hahmottaminen on koettu hankalaksi ja hyöty vähäiseksi esimerkiksi työnantajan
tarjoamaan ilmaiseen pysäköintipaikkaan verrattuna.
Viisaat valinnat myös autokaupassa
Liikenteen kasvihuonekaasupäästöt ovat mitä suurimmassa määrin riippuvaisia
paitsi liikennesuoritteen (ajettujen kilometrien) määrästä, myös liikennekäytössä
olevien ajoneuvojen energian kulutuksesta ja käytetystä polttoaineesta. Liikenne- ja
viestintäministeriön hallinnonalan ilmastopoliittisessa ohjelmassa (ILPO) tavoitteeksi asetettiin vähäpäästöisen ajoneuvoteknologian täysimääräinen hyödyntäminen
liikenteen kasvihuonekaasupäästöjen vähentämiseksi. Tavoitteena on, että Suomessa myytävien uusien henkilöautojen ominaispäästöt vuonna 2020 olisivat lähellä
EU-tavoitetta (95 g/km; nykyisin noin 145 g/km) ja että autokanta uudistuisi noin
7 prosentin vuosivauhtia. Tavoitteen toteutuessa autokannan uudistamisen koko
päästövähennyspotentiaali olisi jopa yli 2 miljoonaa tonnia.
Ilmastopoliittisessa ohjelmassa asetettu tavoite on näillä näkymin toteutumassa
huomattavasti toivottua hitaammin. Uusien henkilöautojen keskimääräiset CO2päästöt ovat kyllä vähentyneet tavoitellun mukaisesti, mutta uusia autoja myytiin
vuonna 2010 vain noin 112 000 kappaletta ja vuonna 2011 noin 126 000 kappaletta.
Tavoitteena on noin 150 000 uutta myytyä autoa/vuosi. Tämä tarkoittaa sitä, että ajoneuvoteknologian koko päästövähennyspotentiaalia ei tulla saavuttamaan vuoteen
Suomen autoverotus uudistettiin vuonna 2007 ja uudistus tuli voimaan vuoden
2008 alusta. Uudistuksessa auto- ja ajoneuvovero määräytyi auton ominaispäästöjen
(CO2/km) perusteella. Sekä auto- että ajoneuvoveron veromallin rakennetta kehitettiin ja verotasoja korotettiin vuoden 2011 lopulla verotuoton säilyttämiseksi ja ympäristöohjaavuuden parantamiseksi. Autoveron hiilidioksidiporrastettua alinta osuutta
laskettiin 12,2 prosentista viiteen prosenttiin ja ylintä nostettiin 48,8 prosentista 50
prosenttiin. Ajoneuvoveron hiilidioksidiporrastettua verotaulukkoa uudistettiin siten, että taulukko alkaa 0 grammasta kilometrillä aikaisemman 66 gramman sijaan.
Alin veron määrä nousi aikaisemmasta 19 eurosta 43 euroon vuodessa. Ajoneuvokannan keskipäästöisellä autolla vero nousee noin 50 euroa vuodessa.
Liikennesektorilla kehitettiin autoverouudistuksen yhteydessä kodinkonekaupoista tuttu A-G-merkintä uusille henkilöautoille. Henkilöautojen energiamerkki on
vuodesta 2009 alkaen ollut tulostettavissa mille tahansa uudelle myynnissä olevalle
henkilöautomerkille tai mallille Liikenteen turvallisuusviraston EkoAKE-sivuilta
(www.trafi.fi/ekoake). Vuodesta 2011 alkaen energiamerkin on voinut tulostaa myös
käytetylle autolle (vm 2001 ja sitä uudemmat autot). Muuta kuluttajien autovalintoihin vaikuttavaa informaatio-ohjausta on kehitetty toisaalta osana Liikenteen turvallisuusviraston, toisaalta Motivan internetpalveluja. Yhdistettynä tehokkaaseen
taloudelliseen ohjaukseen informaatio-ohjauksen voimakkaalla kehittämisellä olisi
aikaansaatavissa merkittäviäkin hyötyjä.
Kuva 4: Uusien henkilöautojen ominaispäästöt (g/km) vuosina 2007–2011. Isompipäästöisten
autojen veroprosentit nousivat 1.4.2012, mikä saattaa selittää kuvassa näkyvän ominaispäästöjen
nousun vuodenvaihteessa 2011/2012. Lähde: Liikenteen turvallisuusvirasto.
Milj. t Co2
MP+Mopot
Kuva 5. Kotimaan liikenteen ”baseline” hiilidioksidipäästöennuste vuoteen 2050 liikennemuodoittain.
Ajoneuvoteknologian kehitys ja biopolttoaineiden kasvava osuus kääntävät päästöt laskuun jo vuonna 2013.
Lähde: Liikennepolitiikan ilmasto. Baseline-kehitys sekä asiantuntijoiden ja nuorten visiot liikenteen hiilidioksidipäästöistä vuoteen 2050. LVM julkaisuja 19/2011.
30 Vähemmästä viisaammin | 2012
Liikenteen kiinteistä veroista kohti
räätälöityjä tienkäyttömaksuja
Tiemaksulla tarkoitetaan maksua tietyn yksittäisen tien tai tieverkon osan käytöstä.
Tiemaksut ovat osa liikenteen hinnoittelua, joka puolestaan käsittää laajasti ottaen
liikenteeltä perittävien verojen ja maksujen muodostaman kokonaisuuden.
Tiemaksuja on ollut käytössä useissa maissa jo vuosikymmeniä. Viimeisen viidentoista vuoden aikana tiemaksut ovat lisääntyneet nopeasti sekä ympäristö- että
taloudellisista syistä johtuen. Lähes kaikissa Euroopan unionin jäsenvaltioissa ja
joissakin EU:n ulkopuolisissa maissa on käytössä erilaisia tienkäyttömaksuja. Niiden
avulla on pyritty yleensä ohjaamaan ja tehostamaan liikennejärjestelmän käyttöä,
vähentämään liikenteen ulkoisia haittoja sekä rahoittamaan liikennejärjestelmän ylläpitoa ja kehittämistä.
Suomessa ei toistaiseksi ole käytössä tienkäyttöveroja, mutta niiden käyttöönoton
mahdollisuuksia selvitetään eri tahoilla. Liikenne- ja viestintäministeriö asetti helmikuussa 2012 työryhmän selvittämään, miten Suomen tulisi edetä tiemaksujärjestelmien käyttöönotossa pitkällä aikavälillä. Työryhmän puheenjohtajaksi kutsuttiin
Nokian hallituksen entinen puheenjohtaja Jorma Ollila. Tarkastelussa ovat tiemaksujen tekniset, liikenteelliset, taloudelliset ja lainsäädännölliset kysymykset. Työryhmän
toimikausi päättyy 31.12.2013.
Liikenteen hinnoittelu on todettu tehokkaaksi liikennepoliittiseksi välineeksi ja
sen käyttö sisältyy mm. EU:n liikennepoliittisiin tavoitteisiin. Euroopan komissio
julkaisi vuonna 2011 valkoisen kirjan EU:n liikennepolitiikasta. Komissio esittää,
että liikenteen maksu- ja verotusrakennetta olisi muutettava ”saastuttaja maksaa” ja
”käyttäjä maksaa” – periaatteiden laajemman soveltamisen suuntaan. Pitkän aikavälin tavoitteena on soveltaa käyttömaksuja kaikkiin ajoneuvoihin koko verkossa.
Maksuilla on tarkoitus kattaa vähintään infrastruktuurin ylläpitoon, ruuhkautumiseen, ilmansaasteisiin ja meluhaittoihin liittyviä kustannuksia.
Viime vuosina tieliikenteen verotusta on kehitetty siten, että fiskaalisen tavoitteen
rinnalle on tullut myös ympäristötavoitteet, erityisesti CO2 -päästöjen vähentäminen.
Nykyinen tieliikenteen verotus sisältää sekä kiinteitä veroja (auto- ja ajoneuvovero)
että käytön mukaista verotusta eli polttoaineveron. Suomen liikenteen nykyverotus
ottaa jo nyt huomioon energiankulutuksen, hiilidioksidi- ja terveydelle haitalliset
päästöt, eri ajoneuvotekniikat ja polttoainevaihtoehdot tekniikkaneutraalisti kannustaen ympäristön kannalta parhaimpiin vaihtoehtoihin ajoneuvon hankinnan ja
käytön eri vaiheissa. Aikaan ja paikkaan liittyvillä tieveroilla voitaisiin kuitenkin
lisäksi hinnoitella eri alueita, ajankohtia tai käyttäjäryhmiä eri tavalla.
Päästöperusteinen autoverotus on osoittautunut selvitysten mukaan erittäin tehokkaaksi vähäpäästöisten autojen hankinnan ohjauskeinoksi ja lisäksi se huomioi
veromaksukyvyn ja -halukkuuden. Kiinteän veron luonteesta johtuen paljon ajavien
verorasitus on kuitenkin ajosuoritteisiin suhteutettuna alhaisempi kuin vähän ajavien. Hankinta ja vuosiverot eivät perustu autojen käytön määrään, vaikkakin ne
ohjaavat ajoneuvon hankintaa vähäpäästöisiin malleihin. Kiinteisiin veroihin liittyvää epäkohtaa voitaisiin lieventää korvaamalla kiinteät verot kokonaan tai osittain
polttoaineverolla tai tienkäyttömaksulla.
Tienkäyttömaksujärjestelmään siirtymisellä voitaisiin täydentää nykyistä liikenteen verojärjestelmää tilanteessa, jossa polttoaineveroista saatavat tulot voivat alkaa
supistua vähän energiaa kuluttavien ajoneuvojen yleistyessä.
Suunnitellaan uusi rakentaminen ja palvelut kävely-,
pyöräily- ja joukkoliikennevyöhykkeille (YM, kunnat)
Sovelletaan maankäytön ja liikkumisen suunnittelussa kaupunkiseuduilla
vyöhykeajattelua, jossa kunta- tai palvelukeskuksen saavutettavuus eri liikennemuodoilla ohjaa yksityiskohtaisempaa suunnittelua. Uusi rakentaminen ja
palvelut keskitetään pääsääntöisesti kävely-, pyöräily- ja joukkoliikennevyöhykkeille.
Edistetään kuluttajien liikkumisen ohjausta (LVM, kunnat)
Kehitetään voimakkaasti valtion, seutujen ja kuntien liikkumisen ohjaus – toimintaa yhteistyössä muun kuluttajien energianeuvonnan kanssa. Liikkumisen
ohjaus tarjoaa ihmisille tietoa erilaisista liikkumisvaihtoehdoista, ja liikkumisen
ohjaus onkin monissa Euroopan maissa todettu varsin tehokkaaksi ja edulliseksi
keinoksi vaikuttaa ihmisten liikkumistottumuksiin. Järjestetään toiminnan vaikuttavuuden seuranta.
Uudistetaan liikenteen verotuskäytäntöjä (VM)
Uudistetaan työssä käymiseen ja liikenteeseen liittyviä verotuskäytäntöjä (esim.
maksuton pysäköinti, kilometrikorvaus, matkakustannukset, työsuhdematkalippu) siten, että ne nykyistä paremmin tukisivat liikenteen ilmastopoliittisia
Kannustetaan kestäviin henkilöautovalintoihin (VM, LVM)
Seurataan verouudistusten vaikutuksia autokantaan ja varaudutaan tarpeen
vaatiessa muuttamaan verotasoja edelleen niin, että vähäpäästöistä teknologiaa
saataisiin käyttöön toivotussa tahdissa. Panostetaan henkilöautojen energiamerkintäjärjestelmän näkyvyyteen ja lisätään muutoin ihmisten tietoisuutta autojen
polttoaineen kulutuksen ja ilmastonmuutoksen välisistä suhteista.
Korvataan pitemmällä aikavälillä auto- ja ajoneuvoverotus
kokonaan tai osittain tienkäyttömaksulla (VM, LVM)
Korvataan pitemmällä aikavälillä auto- ja ajoneuvoverotus kokonaan tai osittain
aikaan, paikkaan ja käytettyyn teknologiaan perustuvalla tienkäyttömaksulla,
jos se selvitysten mukaan on toteuttamiskelpoista ja kannattavaa.
32 Vähemmästä viisaammin | 2012
Tavoite: Suomalaiset arvostavat ruokaa, eivät haaskaa sitä ja syövät
terveellisesti sesonkien mukaan kasvispainotteisesti. Päiväkodeissa
ja kouluissa tarjotusta ruoasta 20 % on luomua ja suomalainen
luomuelintarvikemyynti on kolminkertaistunut vähittäiskaupassa ja
ammattikeittiösektorilla nykytilanteesta vuoteen 2020 mennessä.
Ruoka ei ole vain ravintoa. Syömistä koskevat valinnat ovat paitsi ravitsemuksellisia,
teknisiä ja taloudellisia, myös symbolisia. Ruokavalinnoillamme tulemme ottaneeksi
kantaa, tiedostaen tai tietämättämme. Ruoka on kulttuuria, se on osa identiteettiämme
ja historiaamme. Yhteiskunnalliset ja ympäristön muutokset vaikuttavat ruokatottumuksiin ja valintoihin.
Ilmastonmuutos, luonnon monimuotoisuuden muutokset sekä luonnonvarojen
niukkuus ja raaka-aineiden kilpailevat käyttötarkoitukset lisäävät merkittävästi ruoantuotannon haasteita tulevaisuudessa. Alueelliset ja paikalliset erityisolot huomioiva ilmastoystävällinen ruokaketju voisi olla eräs ratkaisu tähän haasteeseen. Tällaisen
paikallisen fossiilisista polttoaineista eroon pyrkivän ruokaketjun kehittäminen on
perustuttava energia- ja materiaalitehokkuuden kasvattamiseen sekä uusiutuvan
energian käytön lisäämiseen. Suomessa tulisikin kehittää ja pilotoida paikallisiin, yhä
suljetumpiin ravinne- ja vesikiertoon perustuvia alueellisia järjestelmiä, joissa ruoka
käytetään siellä missä se tuotetaan.
Ruoan kulutusvalintojen ympäristömyötäinen kehittyminen on ympäristömyötäisen tuotantoteknologian veturi. Elintarvikeraaka-ainetuotannossa tulee saada aikaan
kehitys, joka vastaa autokannan muutosta vähäpäästöisemmäksi tai rakentamisen
nollaenergiaratkaisuja. Tarvittavien teknologisten ratkaisujen tulee vähentää myös
rehevöitymistä ja tukea puhdasvesivarojen tehokasta hyödyntämistä.
Raaka-ainevalinnat ratkaisevat
Ruokavalintamme vaikuttavat suoraan terveyteen, mutta niillä on myös merkittäviä
ympäristövaikutuksia. Kuluttajan kaikista rehevöittävistä vaikutuksista yli 70 %
ja ilmastovaikutuksista noin 25 % aiheutuu ruoasta. Runsas kolmannes kuluttajan
kaikista ympäristövaikutuksista aiheutuu ruoasta. Ruuan merkitystä ilmastonmuutoksen hillinnässä korostaa jokapäiväisen ruoan välttämättömyys.
34 Vähemmästä viisaammin | 2012
Ruoan tuotantoon liittyvien maaperä- ja eläinperäisten päästöjen vähentäminen
vaihtelevissa sääoloissa on vaativaa. Tämä on osittain syynä siihen, että ruoan tuotantoketjun päästövähennyksiin pyritään vaikuttamaan ihmisten valintojen kautta.
Raaka-ainevalinnat ratkaisevat kuluttajan ruokailun ympäristöjalanjäljen; jalostuksen, kuljetuksen, pakkauksen vaikutukset ovat pienemmät (kuva 1). Ruoan raakaaineryhmien osalta vaikutukset ilmasto- ja ravinnepäästöihin ovat valintojen kannalta
varsin yhdensuuntaiset (kuva 2). Pitkän ravinto- ja tuotantoketjun sekä märehtijöiden
metaanipäästöjen takia eläinperäiset tuotteet kuormittavat eniten; kärjessä naudanliha, seuraavana tiivistetyt maitotuotteet kuten juusto, sian ja broilerin liha, seuraavana kala ja kananmunat, sitten vihannekset ja viljat ja ympäristön kannalta vähiten
kuormittavimpina peruna ja juurekset.
Kasvisvoittoinen sesonginmukainen lautasmallin mukainen ruokavalio vähentäisi
selvästi kulutuksen ympäristövaikutuksia. Kausiruokailun (sis. kasvikset, kala, riista,
liha, luonnonmarjat) merkitystä tulisikin uudelleen kirkastaa suomalaisille. Ympäristön kannalta hyvin syövä kuluttaja nauttii sesongista toiseen aina tuoreinta ruokaa
ja samalla pienentää ruoan haitallista vaikutusta ympäristöön.
Kuluttaja haluaa toimia oikein, mutta osaaminen ja keinot ovat vähissä. Useissa viimeaikaisissa tutkimuksissa on havaittu, että kuluttajat haluaisivat toimia ympäristöä
säästäen myös ruokavalinnoissaan, mutta keinot puuttuvat. Lisäksi on havaittu, että
ihmiset tekevät usein kulutuspäätöksiä edelläkävijöitä tai suunnannäyttäjiä seuraten.
Kestävästä syömisestä tulisikin tehdä palkitsevaa ja haluttavaa, sen tulisi olla ”sosiaalinen normi”, jotta se houkuttelisi yhä useampaa kuluttajaa. Kestävien valintojen
mahdollistamiseksi on kehitetty erilaisia pakkausmerkintöjä (ympäristömerkinnät,
hiili- ja vesijalanjälkimerkinnät), tehty valistuskampanjoita ja mahdollistettu ammattikeittiöiden vastuullisempia valintoja ja toimintatapoja (Portaat Luomuun - ohjelma,
Ympäristöpassi).
Ruoan ilmastopäästöt
Säilytys ja prosessit
Kuva 6. Ruoan ilmastopäästöt sisältäen suomalaisen elintarviketalouden lisäksi tuonnin (esim.
alkutuotannossa tuontienergian mukana). Lähde: Virtanen ym. 2009. Elintarvikeketjun ympäristövastuun laaturaportti.
avomaalta
kg CO2 eq/kg
Kuva 7. Eri raaka-aineiden potentiaalisia ilmastovaikutuksia, Suomessa käytettyjen ruoan raaka-aineiden keskimääräiset hiilijalanjäljet (kg ekvivalenttista CO2). Lähde: Virtanen ym. 2009. Elintarvikeketjun ympäristövastuun
laaturaportti.
ovat terveellisiä valintoja
Hyvä ja terveellinen ruoka on yksilöllisen nautinnon, yleisen hyvinvoinnin ja hyvän
yleiskunnon perusta. Hyvä ja terveellinen ravinto tulisi olla kaikkien saavutettavissa.
Ympäristöystävällinen ja terveellinen syöminen käyvät useimmiten käsi kädessä.
Jos valitsisimme ruokamme ravitsemussuositusten mukaisesti ilman, että energian
saantimme yhtään vähenisi, suomalaisen elintarvikeketjun vesistökuormitus vähenisi
noin 7 % ja hiilijalanjälki 5 %. Saamamme energiamäärän rajoittaminen vähentäisi
ympäristövaikutuksia vielä enemmän; tällä hetkellä keskiverto eurooppalainen syö
päivässä lähes 1,000 kaloria enemmän kuin suositellaan.
Suomalaisten elintapasairauksien hoitokustannukset ovat nousussa, niiden suorien kustannusten arvioidaan olevan reilusti yli 2 miljardia euroa vuodessa. Näistä
sairauksista suuri osa olisi ennaltaehkäistävissä ruokavalio- ja elintapamuutoksilla.
Maailmalta on joitakin esimerkkejä ruokavalintojen terveysperustaisista taloudellisista ohjauskeinoista (esim. rasva- ja sokeriverot), mutta ympäristöperustaisia ei ole
juuri vielä käytetty. Parhaita olisivat sellaiset taloudellisen ohjauksen keinot, jolla on
positiivinen vaikutus sekä ympäristöön että terveyteen. Positiivisena taloudellisena
kannustimena työpajoissa ja KUILU- hankkeessa on esitetty mm. ilmastolounasseteliä, ts. lounassetelijärjestelmän suuntaamista tukemaan ympäristöystävällisiä
lounaita. Taloudellisen ohjauksen keinoja on syytä miettiä tulevaisuudessa vaikka
niihin liittyy ristiriitoja sekä rajoitteita EU:n ja valtiontukien koskevien säännöksien
36 Vähemmästä viisaammin | 2012
Julkisten keittiöiden rooli on myös merkittävä. Lähes miljoona lasta ja nuorta
nauttii arkipäivisin julkisen sektorin ruokapalveluiden tuottaman lämpimän aterian.
Kaikista ammattikeittiöiden tuottamista aterioista (yli 811 miljoonaa vuodessa) yli
puolet on julkisten ammattikeittiöiden tekemiä. Suomessa on ainutlaatuisen laaja julkisen sektorin ruokapalvelujärjestelmä, jolla on suuri merkitys kansanterveyden, ympäristön ja ruokaturvallisuuden kannalta, joten raaka-aineiden alkuperään,
tuotantoketjuun ja laatuun tulisi kiinnittää erityistä huomiota ammattikeittiöissä.
Suhteellisen harvat kunnat ja julkisyhteisöt ovat kuitenkaan määritelleet ruokapalveluiden roolia yhteisössään ja ottaneet ruoan strategiseksi laaja-alaisen hyvinvoinnin
tuottamisen välineeksi.
Hallituksen luomualan kehittämisohjelman Luomu 20/2020 suuntaviivoissa on tavoitteena että julkisen sektorin ruokapalvelut käyttävät luonnonmukaisesti tuotettuja
elintarvikkeita ja että päiväkodeissa ja kouluissa tarjotusta ruoasta 20 % on luomua.
Nämä tavoitteet ovat yhdenmukaisia valtioneuvoston periaatepäätöksen Kestävät
julkiset valinnat (2009) kanssa.
Ruoan haaskaus kannattaa lopettaa
Suomalainen kuluttaja heittää roskiin vuosittain noin 20–30 kg syömäkelpoista ruokaa, yhteensä kotitaloudet tuottavat noin 120–160 miljoona kg ruokajätettä vuodessa,
mikä on noin 5 % ostetusta ruoasta. Kotitalouksien ruokahävikki vastaa rahassa noin
500 miljoonaa euroa vuodessa. Hävikin eliminoiminen vastaisi hiilijalanjälkenä samaa, kuin että noin 100 000 henkilöautoa poistettaisiin liikenteestä. Kotitalouksien
ruokajäte on noin kaksi kertaa enemmän kuin kauppojen pois heittämä ruokamäärä
(65–75 miljoonaa kg). Ravintolapalveluista arvioidaan aiheutuvan hieman enemmän
ruokahävikkiä kuin kaupoista (75–85 miljoonaa kg).
Ottaen huomioon resurssitehokkuuden sekä taloudelliset ja sosiaaliset seuraukset, kannattaa ruoan haaskaukseen puuttua Suomessakin kaikissa elintarvikeketjun
vaiheissa. Kuluttajan kannalta yksinkertaisin ja nopein keino vähentää ruokailun
ympäristövaikutuksia on vähentää ruokahävikkiä.
Otakantaa foorumin keskustelussa pidettiin ruokajätteen vähentämisessä ylivoimaisesti tärkeimpänä keinona välttää ruokajätettä tuotteiden myyntiä alennettuun
hintaan (30–50 %) muutamaa päivää ennen viimeistä myyntipäivää. Lisäksi pidettiin
tärkeänä neuvontaa siitä, miten esimerkiksi aterialta jäljelle jäänyt ruoka käytetään
uuden aterian tekemiseen. Lisäksi toivottiin televisioon ohjelmia, joissa esitellään tähteiden käyttöideoita ja kilpaillaan tähteistä kootuista maukkaimmista uudisruoista.
Kehitetään ”Hyvän syömisen lautasmalli” laajaan käyttöön
(Valtion ravitsemusneuvottelukunta, STM, MMM, Tekes, SITRA)
Valtion ravitsemusneuvottelukunta on parhaillaan uusimassa ravitsemussuosituksia. Uusista ravitsemussuosituksista tehdään ”hyvän syömisen lautamalli”, joka
yhdistää terveellisen, herkullisen ja ympäristöystävällisen syömisen. Se on jatkossa
ruoka-ainetasoinen suositus, jossa yhdistyvät viralliset ravitsemussuositukset sekä
sesonkien mukainen kasvispainotteinen syöminen. Hyvän syömisen lautasmalli on
myös käytännössä halvempi toteuttaa kuin nykyinen lautasmalli6. Käytännöllinen
lautasmalli levitetään ammattikeittiöihin ja julkisiin ruokapalveluihin ja tehdään siitä
kuluttajasovelluksia ja kampanjoita.
Rakennetaan vastuullisen toimintatavan todentava
jäljitettävyysjärjestelmä ruokaketjuun (MMM, elinkeino)
Rakennetaan vastuullisen tuotantotavan todentava jäljitettävyysjärjestelmä, joka
kertoo kuluttajalle ruoan alkuperästä ja tuotantoketjusta mm. eläinten hyvinvoinnista ja tuoteturvallisuudesta. Kuluttajat ovat ryhtyneet kysymään, kyseenalaistamaan
ja etsimään tietoa ruoan tuotantoketjusta ja alkuperästä. Yhä useampi kuluttaja
haluaisi läpinäkyvämpää ruoan tuotantoketjua sekä tietoa eläinten hyvinvoinnista,
tuoteturvallisuudesta ja ruoan tuotantoketjun ympäristövaikutuksista. Tällä hetkellä ainoastaan luonnonmukainen tuotantotapa takaa valvotun tuotantoketjun,
jonka tuotanto- ja valmistusmenetelmät eivät ole haitallisia ympäristön, kasvien tai
eläinten hyvinvoinnille.
Nostetaan julkiset ruokapalvelut ympäristöystävällisen
syömisen edelläkävijöiksi (MMM, Kuntaliitto)
Suositellaan, että jokaisella Suomen kunnalla ja maakunnalla on kirjattuna julkisen
ruokailun rooli osana kunnan strategiaa (elinkeinostrategia, kunnan kehittämisstrategia), ja siellä määritellään miten ko. kunta toteuttaa valtioneuvoston periaatepäätöstä Kestävistä julkisista valinnoista (2009). Julkisille ammattikeittiöille asetetaan
tavoite siirtyä ympäristövastuullisemmaksi esim. siirtymällä asteittain Portaat Luomuun ohjelmaan, ottamalla käyttöön Joutsenmerkin -kriteerit (ympäristömerkki)
keittiössään tai/ja suorittamalla ammattikeittiöiden ympäristöpassi.
Tehdään julkisille organisaatioille kestävien ruokahankintojen kriteerit. Sisällytetään
kriteereihin voimassa olevat ravitsemuksellisen laadun kriteerit ruokapalveluiden
hankintaan ja kilpailuttamiseen sekä jäljitettävyystiedon pyyntö sekä tähteeksi jääneen ruoan käyttösuunnitelma (jako eteenpäin tarvitseville). Ohjeistuksessa selvennetään hankintalakia sesonkiruoan, kasvis- ja luomuruoan hankkimisen edistämiseksi.
Vähennetään ruokahävikkiä mm. ohjeistamalla ammattikeittiöitä
sekä lisäämällä tietoa ruokahävikin synnyn ehkäisystä
(MMM, EVIRA, Kuntaliitto, ammattikeittiöalan järjestöt)
Ohjeistetaan ammattikeittiöitä ja vähittäiskauppaa ruoan luovuttamiseksi hyväntekeväisyyteen. Ohjeistuksessa täsmennetään elintarvikelain tulkintaa, jotta lain antamat mahdollisuudet
ruoan edelleen käytölle/luovuttamiselle otetaan paremmin käyttöön. Lisäksi velvoitetaan
ammattikeittiöitä seuraamaan valmistetun, kulutetun ja pois heitetyn ruoan määrää. Kehitetään
julkinen tunnusluku tai mittari (yksikkökohtainen mittari) haaskauksen asteelle per
julkisen ruokailun yksikkö. Kuluttajien tietämystä ruokahävikin synnystä ja sen ehkäisystä lisätään toteuttamalla kuluttaja-, viestintä- ja haastekampanjoita kotitalouksille.
Opetus ja koulutus ruokahävikin synnyn ehkäisystä sisällytetään kaikille opetuksen
tasoille varhaiskasvatuksesta perusopetukseen sekä ammatilliseen opetukseen.
38 Vähemmästä viisaammin | 2012
8 Julkinen kulutus – julkisen sektorin
Tavoite: Julkisen sektorin hankinnoissa tavoitteena on kokonaisratkaisu, joka
ekologisesti ja taloudellisesti parhaalla tavalla vastaa kysyntään. Tavoitteena on vähentää
materiaalista kuluttamista sekä haitallisia ympäristövaikutuksia. Julkinen sektori
asettaa vähentämistavoitteet oman toimintansa (ml. matkustaminen) energian ja
materiaalien kulutuksen kasvihuonekaasupäästöille ja luonnonvarojen kulutusmäärille.
Nykyisessä taloudellisessa tilanteessa, jossa mm. julkinen velka kasvaa ja hyvinvointi
jakautuu epätasaisesti, kunnat ja valtio on avainroolissa uusien ratkaisujen
kehittäjänä. Materiaalien ja energian käytön vähentämisellä omassa toiminnassa sekä
innovatiivisilla hankinnoilla voidaan säästää verovaroja, luoda työpaikkoja ja turvata
hyvinvointipalveluja. Kyse ei ole vain hankinnoista tai sijoittamisesta, vaan julkinen
sektori kannustaa esimerkillään muita toimijoita ja kuluttajia kestäviin valintoihin.
Julkiset investoinnit voivat toimia myös uusien ratkaisujen esimerkkeinä ja nopeuttaa
Julkiseen hallintoon kohdistuu edelläkävijyyden vaatimus myös lainsäädännön
tasolla. Energiapalveludirektiivi (2006/32/EY) sekä EU:n komission ilmasto- ja energiapaketti edellyttävät, että julkinen sektori näyttää esimerkkiä ja käynnistää toimia.
Laki ajoneuvojen energia- ja ympäristövaikutusten huomioon ottamisesta julkisissa
hankinnoissa tuli voimaan 1.2.2012.
Toimintatapojen muutoksilla rakenteellisia säästöjä
Julkisella sektorilla taloudellinenkin säästöpotentiaali on varteenotettava, sillä yksinomaan energiapalveludirektiivin valmistelun yhteydessä on arvioitu, että 9 %:n
energiansäästötavoitteen (2016 mennessä) toteutuminen toisi säästöjä valtionhallinnossa 10 miljoonaa euroa ja kunnissa 20–30 miljoonaa euroa vuodessa. Säästöt
voidaan saavuttaa esimerkiksi kiinteistöjen energiankäyttöä tehostamalla, ottamalla
käyttöön energiaa säästäviä tekniikoita, parantamalla tilatehokkuutta ja vähentämällä
kiinteistömassaa. Nämä säästöt ovat rakenteellisia ja pitävät käyttömenot alhaisina
vuodesta toiseen. Näiden päälle on laskettava ainakin säästöt, jotka syntyvät ympäristövahinkojen välttämisestä, ekosysteemipalvelujen varjeltumisesta sekä kestävien
hankintojen elinkaaren aikaisista säästöistä.
40 Vähemmästä viisaammin | 2012
Valtioneuvosto hyväksyi helmikuussa 2010 periaatepäätöksen, jonka mukaan kaikkien valtion hallinnonalojen tulee laatia energiatehokkuussuunnitelmat vuoden 2012
aikana. Valmisteilla olevissa energiatehokkuussuunnitelmissa pääpaino on energiatehokkuuden parantamisessa, mutta työkalu tarjoaa hyvän mahdollisuuden suunnitella jatkossa toimia myös resurssitehokkuuden parantamiseksi. Lisäksi suunnitelmien
tavoitteiden ja toimien seuranta on tarpeen ankkuroida osaksi ministeriöiden ja myös
osaksi konsernitason johtamista. Ympäristöjohtamisjärjestelmät tarjoavat sopivan
työkalun valtionhallinnon organisaatioille energiatehokkuuden parantamiseen sekä
omien ympäristövaikutustensa vähentämisen tueksi. Ympäristöjärjestelmissä tavoitteena on toiminnan jatkuva parantaminen mitattavissa olevien ympäristötavoitteiden
ja järjestelmällisen toiminnan kehittämisen ja seurannan avulla.
Sertifioituja ympäristöjärjestelmiä on mm. Metsähallituksella, Suomen ympäristökeskuksella, Itellalla, VR Yhtymällä ja Destialla. Liikenneministeriön hallinnonalan
ympäristöjohtaminen perustuu ISO 14001-standardiin. Puolustusministeriö, opetusja kulttuuriministeriö, työ- ja elinkeinoministeriö, valtiovarainministeriö sekä ympäristöministeriö ovat ottaneet käyttöön WWF:n Green Office-ympäristöjärjestelmän.
Työ- ja elinkeinoministeriössä on käynnistynyt omaa toimintaa koskeva energiatehokkuussuunnitelma, jota ollaan laajentamassa koko TEM:in hallinnonalalle.
Ympäristöjärjestelmät eri ministeriöissä ovat kuitenkin erillisiä - niiden tavoitteiden toteutumista ei seurata konsernitasolla, eivätkä ministeriöt jaa kokemuksia tai
parhaita käytäntöjä systemaattisesti. Valtion konserniluonnetta voitaisiin kuitenkin
hyödyntää paremmin, kuten esimerkiksi tehdään valtion toimitilastrategiassa, jossa
seurataan tilojen käyttöä.
Valtiovarainministeriön ja ympäristöministeriön yhteishankkeessa ”Ympäristöjärjestelmillä kestävää tuottavuutta” arvioitiin, että ympäristöjärjestelmien koordinoinnilla voitaisiin saavuttaa selviä tuottavuussäästöjä. Hankkeen loppuraportissa
ehdotettiin joukkoa toimenpiteitä ympäristöjärjestelmien käytön tehostamiseksi ja
koordinoimiseksi. Ympäristöjärjestelmien vaikuttavuutta voidaan parantaa aiempaa
vahvemmalla organisaatioiden johdon sitoutumisella ja integroimalla ympäristöjärjestelmä muuhun johtamiseen. Lisäksi hankkeessa ehdotettiin perustettavaksi
ympäristöjärjestelmien rakentamisen ja käytön tuki, joka koostuu ympäristöjärjestelmäkoordinaattorista, ympäristöjärjestelmäverkostosta ja palvelusivustosta.
Hankinnoilla voi tehdä ympäristöja innovaatiopolitiikkaa
Suomi on perinteisesti sijoittunut hyvin EU-maiden vertailussa siinä, miten ympäristönäkökulma otetaan hankinnoissa huomioon. Suomi on kuulunut seitsemän ”vihreimmän” maan joukkoon, mutta viimeisin EU:n komission jäsenmaiden hankkijoille
tekemä EU-kysely (2011) osoittaa, että Suomessa vain alle 15 % hankinnoista on otettu
EU:n suositusluonteisten ohjeiden ympäristökriteerit huomioon.
Hankinnoissa on erittäin nopeassa tahdissa siirrytty tavaroiden ostamisesta kohti
erilaisten palveluratkaisujen hankintaa (Valtion hankintastrategia 2009). Monipuolistuneet vaihtoehdot, kuten kokonaisvaltaisten palveluratkaisujen yleistyminen,
ovat avanneet hankintayksiköille uusia mahdollisuuksia. Samalla kuitenkin uudet
toiminta- ja hankintamallit edellyttävät hankintayksiköiltä paitsi markkinoiden ja
eri toimialojen tuntemusta myös kykyä uudenlaiseen ajatteluun ja valmiutta uudenlaisiin toimintatapoihin. Palvelujen ympäristöperusteiden määrittely ei ole yhtä
suoraviivaista kuin tavaroiden, mutta toisaalta esimerkkien määrä kasvaa nopeasti.
Innovatiivisten uusien ratkaisujen kehittäminen ja ostaminen edellyttää hyvän
etukäteissuunnittelun lisäksi tietoa markkinoista ja teknisestä kehityksestä. Tarvitaan
laaja-alaista hankintaosaamista, johon kuuluu mm. sopimusten tekeminen tuotekehitystarpeet huomioiden sekä sopimusten ja riskien hallinta koko hankinnan elinkaaren aikana. Tämä kaikki edellyttää strategista lähestymistapaa hankintatoimintaan
ja sekä poliittista että johdon tukea käytännön hankintatoiminnalle. Teknologian
ja innovaatioiden kehittämiskeskus (Tekes) on kehittänyt julkisille hankkijoille ja
tarjoajille rahoitusmallin, jonka tavoitteena on madaltaa kynnystä innovatiivisten
ympäristöteknologian hankintoja tekemiseen.
Vaikka hankintalaki sisältää 2 §:ssä suosituksen hankkia ympäristöystävällisesti
ympäristönäkökohtien esittäminen ei ole pakollista jokaisessa hankinnassa. Kahdessa
tuoteryhmässä on valtion keskushallinnolla kuitenkin muita toimijoita suurempi
velvoite ostaa ympäristöystävällisesti. Näitä ovat IT ja toimistolaitteet elin näissä
tuoteryhmissä on Energy Star – vaatimukset täytyttävä. Lisäksi 1.2.2012 lähtien on
myös ajoneuvojen ja joukkoliikennelain mukaisissa kuljetuspalvelujen hankinnoissa
velvoite ottaa energia- ja ympäristövaikutukset huomioon.
Valtioneuvoston periaatepäätöksessä kestävistä julkisista hankinnoista (2009) asetettiin useita tavoitteita sekä hankinnoille että kestäviä hankintoja tukevien ohjauskeinojen kehittämiselle. Valtion keskushallinnossa on periaatepäätöksen mukaan
tavoitteena siirtyä asteittain uusiutuvilla energialähteillä tuotettuun sähköön, ja kuljetuksia ja autolla liikkumistarvetta vähennetään mm. työsuhdematkalipuilla sekä
hyödyntämällä etä- ja videoneuvottelutekniikkaa.
Euroopan komissio antoi joulukuussa 2011 ehdotukset hankintadirektiivien uudistamiseksi. Direktiivien uudistuksessa on tavoitteena yksinkertaistaa hankintalainsäädäntöä ja edistää hankinnoilla mm. ilmasto- ja resurssitehokkuustavoitteiden
saavuttamista. Ehdotusten tavoitteena on myös tukea innovaatioita sekä pk-sektorin
yritysten pääsyä markkinoille. Euroopan komission ehdotus toteutuessaan mm. velvoittaa jäsenmaat luomaan tukirakenteet, jotka tarjoavat oikeudellisia ja taloudellisia
neuvoja, opastusta, koulutusta ja muuta apua hankintaprosessien valmisteluun ja
toteutukseen. Direktiiviehdotus on tällä hetkellä neuvoston ja Euroopan parlamentin
42 Vähemmästä viisaammin | 2012
Lujitetaan kansallista yhteistyötä kestävän talouden
tiekartan rakentamiseksi (TEM, Tekes)
Työ- ja elinkeinoministeriö ja Tekes ovat käynnistäneet haastekampanjan, jossa eri organisaatioilta pyydetään konkreettisia lupauksia siitä, millä tavalla
ne sitoutuvat edistämään Suomen edelläkävijyyttä ympäristöliiketoiminnassa
osana kestävää talouskasvua. Julkisen ja yksityisen sektorin lupauksien pohjalta muodostetaan kunnianhimoinen tiekartta kohti Suomen edelläkävijyyttä
ympäristöliiketoiminnassa.
Parannetaan valtionhallinnon energia- ja ympäristötavoitteiden
saavuttamista ja seurantaa (VM, TEM,YM)
Ehdotetaan, että valmisteilla olevissa hallinnonalojen energiatehokkuussuunnitelmissa asetetaan jatkossa tavoitteita omien tilojen ja toiminnan (ml. matkustaminen) energian ja materiaalien kulutuksen kasvihuonekaasupäästöille ja luonnonvarojen kulutusmäärille. Tavoitteiden toteutumisesta raportoidaan osana
energiatehokkuussuunnitelmia tai ympäristöjärjestelmiä sekä niitä seurataan
konsernitasolla. Tavoitteena on luoda hallinnollisesti kevyt seurantajärjestelmä,
joka mahdollistaa vertailun ja parhaiden käytäntöjen jakamisen. Lisäksi koordinoidaan ympäristöjohtamisjärjestelmien laatimista ja seurantaa valtion tasolla.
Vahvistetaan ympäristönäkökulmaa hankintalaissa (TEM)
Selvitetään mahdollisuutta kirjata hankintalakiin velvoite ottaa ympäristönäkökulma huomioon niissä hankinnoissa, joilla on merkitystä ympäristön kannalta ja joille on olemassa ympäristökriteerit. Lisäksi selvitetään mahdollisuutta
edellyttää, että hankkijat raportoivat sähköisellä ilmoituskanavalla (HILMA)
ympäristökriteerien käytöstä hankinnoissa. Tämä edistäisi hankintojen kestävyyden mittaamista sekä motivoisi hankkijoita käyttämään ympäristökriteereitä
Perustetaan Kestävien hankintojen neuvontapalvelu (YM, TEM)
Neuvontapalvelu toimii yhteistyössä Kuntaliiton julkisten hankintojen neuvontapalvelun kanssa. Se kokoaa ja valmistele hankintojen kriteereitä yhteistyössä markkinoiden kanssa sekä osallistuu kriteereiden valmisteluun EU-tasolla.
Neuvontapalvelu kehittää työkaluja sekä välittää parhaita käytäntöjä kestävien
hankintojen tekemiseksi. Palvelu jatkaa vuosina 2009–2011 toteutettua ympäristöteknologiahankintojen neuvontapalvelua, ja laajentaa neuvonnan kaikkiin
hankintoihin. Neuvontapalvelu on myös mukana kehittämässä alan koulutusta
sekä edistää hankkijoiden verkostoitumista. Virastoja ja laitoksia kannustetaan
vertailemaan toistensa parhaita käytäntöjä luomalla valtion hankinta-asiantuntijoille sisäinen tiedonvaihtokanava ja järjestämällä tiedotustilaisuuksia. Neuvontapalvelu myös ylläpitää ammattikeittiöille kehitettyä ympäristöpassia.
44 Vähemmästä viisaammin | 2012
9 Ohjelman vaikutukset
Ohjelmatyötä tukevissa selvitys- ja tutkimushankkeissa arvioitiin jo käytössä olevien
ohjauskeinojen vaikutuksia. Lisäksi ohjelmatyön kuluessa tehtiin suuntaa-antavia
arvioita eri ohjauskeinoehdotusten ja kokeiluhankeideoiden vaikutuksia kasvihuonekaasupäästöihin. Toimenpide-ehdotusten vaikutusten yksilöity arviointi edellyttää
toimenpiteiden konkretisointia ja systemaattista arviointiotetta, johon valmisteluvaiheessa ei ollut mahdollisuuksia.
Työryhmä toteutti myös itsearviointina ohjelmaehdotuksen tavoitteiden ja ehdotusten vaikutustenarvioinnin. Vaikutustenarvioinnissa hyödynnettiin Suomen
ympäristökeskuksen kehittämää kestävän kehityksen arviointityökalua. Arvioinnissa tarkastellaan vaikutuksia ympäristöön, talouteen ja hyvinvointiin ja pyritään
tunnistamaan niiden merkitykset ja suuruusluokat. Vaikutusarvioinnissa pyrittiin
tunnistamaan myös mahdollisia sivuvaikutuksia ja niiden merkityksiä. Itsearvioinnin
tuloksissa ei ollut työryhmän jäsenten kesken suurta hajontaa eikä intressiristiriitoja
Vaikutusarviopohdintojen yksi keskeinen huomio liittyy ohjauskeinokokonaisuuksiin. Esimerkiksi tieto-ohjaus on välttämätöntä, mutta sen tulokset jäävät laihoiksi,
elleivät esimerkiksi hinta, normit tai aktivointi ohjaa kuluttajaa. Myös ohjauksen
johdonmukaisuuden vaatimus painottaa ohjauskeinojen kokonaisuuden merkitystä.
Tätä on pyritty konkretisoimaan joissain ehdotetuissa toimenpiteissä.
Ohjelmaehdotuksen tavoitteiden toteutumisen kannalta oikeanlaisten ohjauskeinojen tai ohjauskeinoyhdistelmien käyttäminen on avainasia. Kulutustottumuksiin
tai elämäntapaan liittyvien muutosten tunnistaminen ja seuranta on kuitenkin haastavaa. Tavoitellut vaikutukset eivät myöskään johdu yksinomaan suunnitellusta ohjauksesta vaan tarvitaan myös kansalaisten myötävaikutusta ja aktiivista osallistumista.
Ohjelmaehdotuksessa ehdotettuja toimenpiteitä toteutetaan valtiontalouden kehyspäätöksen ja talousarvion määrärahojen sallimissa rajoissa. Tarvittaessa määrärahoja
priorisoidaan ja kohdennetaan uudelleen ottaen huomioon kestävän kulutuksen
edistämisen tavoitteet.
Valtion budjetissa on KULTU-ohjelmatyölle ja sen toimeenpanolle varattu vuodelle
2012 vihreän talouden määrärahaa. Kokeiluhankkeisiin on suunniteltu käytettävän
kahtena tulevana vuotena noin 700 000 euroa vuodessa. Julkisten hankintojen osaamisen parantaminen ja käytäntöjen kehittäminen edellyttävät ainakin alkuvaiheessa
julkisen sektorin kestävien hankintojen neuvonnan perustamista ja rahoittamista.
Syksyn 2011 työpajaprosessissa ideoituja kokeiluhankeideoita arvioitiin eri näkökulmista Suomen ympäristökeskuksen selvityksessä. Selvityksessä arvioitiin laskennal-
lisen realistisen vähennyspotentiaalin lisäksi mm. käyttöönoton omaksuttavuus ja
nopeus sekä kustannustehokkuus.
Osa ehdotetuista toimenpiteistä saattaa lisätä valtion tuloja. Erityisesti liikenteessä
on monia ongelmallisia tukia kuten esim. työantajan tarjoama maksuton pysäköinti,
ylisuuri kilometrikorvaus sekä asunnon ja työpaikan välisten matkakulujen verovähennysoikeus, joihin käytetään vuosittain huomattavia summia rahaa (esim. kilometrikorvaukset 1,05 mrd € v. 2010, matkakulujen verovähennysoikeus 1,4 mrd € v. 2008)
ja jotka vähentävät valtion verotuloja sadoilla miljoonilla euroilla joka vuosi. Nämä
tuet ovat myös ympäristön kannalta ongelmallisia, sillä ne voivat ohjata ihmisten
liikkumis- ja asuinpaikkavalintoja entistä autoriippuvaisempaan suuntaan. Tukien
muuttamisessa tai verojen korottamisessa on tarpeen arvioida niiden vaikutukset eri
liikkujaryhmiin sekä se, että vaihtoehtoja oman auton käytölle on tarjolla.
Liikkumisessa päästöperusteinen autoverotus on osoittautunut selvitysten mukaan erittäin tehokkaaksi vähäpäästöisten autojen hankinnan ohjauskeinoksi ja lisäksi
se huomioi veromaksukyvyn ja -halukkuuden. Kiinteän veron luonteesta johtuen
paljon ajavien verorasitus on kuitenkin ajosuoritteisiin suhteutettuna pienempi kuin
vähän ajavien.
Asumisen rahoitusjärjestelmää koskevat ehdotukset parantaisivat kansalaisten ja
kuntien mahdollisuuksia suojautua kasvavilta energiakustannuksilta. Toisaalta tällä
hetkellä on saatavissa lainaa verraten halvalla markkinakorolla ja silti joidenkin arvioiden mukaan esimerkiksi energiatodistus johtaa energiatehokkuusparannuksiin
vain noin 10 %:ssa kiinteistöistä. Suhteellisen nopeatkaan energiatehokkuusinvestointien takaisinmaksuajat eivät näytä riittävän sijoittajille.
Vaikuttavuuden kannalta julkisen sektorin rooli on merkittävä. Muuttamalla toimintatapoja sekä hankintapolitiikkaa voidaan parantaa julkisten organisaatioiden resurssitehokkuutta sekä edistää innovaatioiden käyttöönottoa. Ohjelmaehdotuksessa
ehdotetut Kestävien hankintojen neuvontapalvelu sekä energia- ja ympäristötavoitteiden seuranta valtion tasolla lisäisivät systemaattisuutta hallinnon toimissa sekä
parantaisivat tietotaitoa. Hankintojen ammattimaistuminen säästää myös julkishallinnon aikaa ja rahaa sekä luo kysyntää ja antaa vahvan signaalin yrityksille innovaatioiden kehittämiseen ja tuotesuunnitteluun. Julkisella sektorilla sekä kiinteistöihin
että liikkumiseen liittyy erityisesti energian käytön vuoksi elinkaaren aikaisia kustannuksia, joita kestävillä valinnoilla voidaan vähentää. Pitkällä aikavälillä taloudelliset
säästöt kompensoivat mahdolliset investointi- ja hallinnointikulut. Kiinteistöissä
suurin säästöpotentiaali voidaan saavuttaa tehostamalla energiankäyttöä, ottamalla
Ruokahävikin ehkäisy on tunnistettu globaalisti yhdeksi suurimmista resurssitehokkuuden kasvattamisen osa-alueista. Kotitalouksissa syntyvän ruokahävikin
määrä on elintarvikeketjun suurin. Ruokahävikin osuus kaupassa tuotteiden vanhenemisen tai varkauden vuoksi on muutaman prosentin suuruusluokkaa, mutta kotitaloudessa syötäväksi kelpaavaa ruokaa haaskataan jopa noin kymmenen prosenttia.
Ruokahävikin vuoksi turhan elintarviketuotannon ilmastovaikutukset vastaavat noin
100 000 henkilöauton keskiarvopäästöjä vuodessa. Erityisen suuri ekologinen taakka
aiheutuu eläinperäisestä ruokajätteestä. Lisäksi ruokahävikki maksaa vuosittain noin
Ehdotetut toimenpiteet saattavat lisätä yritysten ja kotitalouksien kustannuksia investointivaiheessa, mutta esimerkiksi asumisessa ja liikkumisessa elinkaaren
aikaiset kustannukset tuovat säästöjä. Näillä elämänalueilla investointien käytön
aikaiset kustannukset voivat olla niin merkittäviä kokonaiskustannusten kannalta, että hankintapäätösten tekeminen pelkästään hankintahinnan perusteella johtaa
virheinvestointeihin.
46 Vähemmästä viisaammin | 2012
Yrityksille vihreään talouteen perustuvat innovaatiot, teolliset prosessit ja palvelut
ovat merkittävä kehitysala tulevaisuudessa. Tutkimukset ja käytännön esimerkit
osoittavat, että ne yritykset, jotka ovat asettaneet kunnianhimoisia tavoitteita, ovat
parantaneet paitsi yrityksen mainetta myös sen kilpailukykyä ja tulosta. Ehdotetuissa
toimenpiteissä ja KULTU-kokeiluhankkeissa on ollut lähtökohtana löytää ratkaisuja,
joiden kehittämisessä yritykset ovat keskeisesti mukana. Ohjelman toimenpide-ehdotuksia suunniteltaessa on pyritty löytämään sellaisia politiikkatoimia ja kokeiluja,
jotka mahdollistaisivat viisaammat valinnat ja toisivat markkinoille ratkaisumalleja,
jotka lisäävät työllisyyttä ja hyvinvointia.
Kulutukseen ja tuotteisiin, eli ’ihmisten elämään’, kohdistuvilla ohjauskeinoilla on jo
ollut merkittävää vaikutusta Suomen sekä alueperusteisiin että kulutusperusteisiin
kasvihuonekaasupäästöihin. Mm. rakentamismääräysten energiatehokkuusvaatimukset uudisrakentamiselle sekä autovero ovat vähentäneet kulutuksen päästöjä.
Ohjauksen vaikuttavuutta voidaan edelleen lisätä.
Kulutus tulee olemaan Suomessa keskeisessä roolissa kasvihuonekaasupäästöjen rajoittamisessa energiankäytön laaja-alaisten tehostamistoimien kautta (esim.
energiatehokkuus kodeissa) sekä koska merkittävä osa ei-päästökauppasektorin
päästöistä syntyy kulutussektorilla. Päästökauppasektorin ulkopuolella syntyville
päästöille on asetettu 16% vähennystavoite vuoteen 2020 mennessä. Käytännössä
tämä tarkoittaa, että ns. ei-päästökauppasektorilla kasvihuonekaasupäästöjä pitäisi
vähentää runsaat 5 miljoonaa tonnia vuoteen 2020 mennessä.
Ohjelmaehdotuksen liikkumiseen ja asumiseen liittyvät toimenpiteet toteutuessaan vähentäisivät Suomen alueella tapahtuvia päästöjä yhteensä 3-4 miljoonaa tonnia1, joka on noin 5 % Suomen kokonaispäästöistä. Ruokaan liittyvillä ohjauskeinoilla
voidaan saavuttaa lähes 0,5 Mt päästövähennys kulutuspohjaisissa päästöissä. Nämä
luvut pitävät sisällään kulutuksen koko elinkaaren aikaiset päästöt, joten nämä luvut
eivät ole vertailukelpoisia virallisen kasvihuonekaasuinventaarion lukujen kanssa.
Virallinen kasvihuonekaasuinventaario tarkastelee päästöjä alueellisina päästöinä, mutta päästöjä voidaan tarkastella myös kulutusperusteisina päästöinä, joiden
laskennassa on otettu huomioon kulutuksen elinkaaren aikaiset kasvihuonekaasupäästöt. Karkean arvion mukaan jokaisen eurooppalaisen keskimääräisestä 12 tonnin hiilijalanjäljestä noin 4 tonnia on peräisin Kiinassa tuotetuista tuotteista. Tämä
osuus ei näy ilmastosopimukselle raportoitavissa tuotantoperusteisissa luvuissa.
Euroopan ympäristöviraston (EEA) selvityksen mukaan Suomen hiilijalanjälki vuonna 2004 oli 19 Mt suurempi kuin alueelliset päästöt. Suomen kulutuspohjaiset päästöt
ovat 24 % suuremmat kuin ilmastosopimuksen mukaiset viralliset päästöt.
Julkisissa ruokapalveluissa, joka Suomessa on poikkeuksellisen suuri, on paljon
potentiaalia vähentää sekä ilmastovaikutuksia että rehevöittäviä päästöjä. Julkisten
ruokapalveluiden ruokahankintojen arvioidaan olevan noin 350 miljoonaa euroa
vuodessa. Laajasti käytössä olevat ravitsemussuositukset ja niistä johdetut ruokahankintojen ravitsemuskriteerit eivät kuitenkaan ohjaa tällä hetkellä ruokahankintoja
ekologisempaan suuntaan, vaikka niiden pohjalta laadittavilla kriteereillä ja ruokaAsumisen kasvihuonekaasupäästöiksi on tässä laskettu asuinrakennusten lämmityskattiloissa polttoaineista syntyneet päästöt ja lisäksi asunnoissa käytetyn sähkön ja kaukolämmön kotimaisissa tuotantolaitoksissa syntyneet päästöt.
hankintojen ohjeistuksella voitaisiin vähentää ruokapalvelujen ympäristökuormaa.
Ohjelmaehdotuksen toimenpiteillä, jotka liittyvät ilmastoystävällisen ja terveellisen
ruokavalion edistämiseen on tavoitteena nostaa julkiset ruokapalvelut ympäristöystävällisen syömisen edelläkävijöiksi.
Sosiaaliset ja terveyteen liittyvät vaikutukset
Sosiaalisten vaikutusten näkökulmasta ei voida sanoa, että kestävämmän elämäntavan omaksuminen synnyttäisi absoluuttisia voittajia tai häviäjiä. Suurin osa ympäristön kannalta kestävistä valinnoista lisää kuitenkin myös hyvinvointia tai terveyttä.
Vaikutusten arviointi on haasteellista, sillä sosiaalisten vaikutusten arvioimiseksi ei
ole yhtä selkeitä mittareita kuin ympäristö tai taloudellisten vaikutusten arvioimiseksi.
Liikunnan terveysvaikutukset ovat tunnettuja. WHO:n kehittämän terveystaloudellisen arvioinnin työkalua käyttämällä on muutamissa eurooppalaisissa kaupungeissa mitattu, paljonko liikunta tuottaa yhteiskunnalle taloudellista hyötyä. Säästöt,
jotka aiheutuvat mm. vähentyneistä sairauspoissaoloista, ovat merkittäviä. Ohjelmaehdotuksessa on toimia, joilla kaupunkisuunnittelussa suosittaisiin palveluiden sijoittamista kävely-, pyöräily- ja joukkoliikennevyöhykkeille. Ehdotuksilla tavoitellaan
myös siirtymistä käyttämään entistä enemmän joukkoliikennettä, pyöräilemään ja
kävelemään silloin kun se on mahdollista tai sopii elämäntilanteeseen.
Viime vuosikymmeninä vihannesten ja hedelmien kulutus on noussut kaksintai kolminkertaiseksi, mutta siitä huolimatta niiden käyttöä suositellaan edelleen
lisättäväksi. Kasvispainotteinen ruokavalio vähentää tutkimusten mukaan monien
yleisten sairausten riskiä. Ohjelmassa ehdotetut toimet painottavat julkisen sektorin
roolia kasvispainotteisen ruokavalion edistämisessä. Suomessa on ainutlaatuisen laaja julkisen sektorin ruokapalvelujärjestelmä, jolla on suuri merkitys kansanterveyden
kannalta, joten raaka-aineiden alkuperään, tuotantoketjuun ja laatuun tulisi kiinnittää
erityistä huomiota ammattikeittiöissä.
Asumisen valinnoilla on merkittävä vaikutus arkielämän sujuvuuteen ja viihtyisyyteen. Haastatteluihin perustuvan asukasbarometrin mukaan ihmiset kaipaavat
luontoa sekä mahdollisuutta vaikuttaa asuinalueensa asioihin. Ohjelmaehdotuksen
toimista osa edistää palveluiden saatavuutta ja esteettömyyttä, mutta pääpaino on
keinoissa, jotka mahdollistavat energiatehokkaat remontit ja valinnat asumisessa.
Energiatehokkuuden parantaminen voi lisätä myös asumisviihtyisyyttä, mutta toteuttamistapoihin liittyy myös sekä taloudellisia että teknisiä haasteita, jotka voivat
myös vähentää hyvinvointia.
Omien valintojen suunnittelulla ja kohtuullistamisella voi myös lisätä elämänhallintaa ja hyvinvointia. Parhaassa tapauksessa kestävät valinnat tarjoavat mahdollisuuden varautua kotitalouden arjessa yllätyksellisiin tilanteisiin, edesauttaa
terveyden säilymistä sekä hallita rahankäyttöä.
48 Vähemmästä viisaammin | 2012
10 Seuranta
Valtionhallinnossa on valmisteilla eri strategioita ja ohjelmia, mm. energia- ja
ilmastostrategia, luonnonvaraselonteko, ympäristöliiketoiminnan strateginen ohjelma,
materiaalitehokkuusohjelma, kestävän kehityksen strategia sekä kuluttajapoliittinen
ohjelma, joilla on liittymäkohtia kestävän kulutuksen ja vihreän talouden edistämiseen.
Lisäksi hallitusohjelman mukaisesti valtiovarainministeriö on selvittämässä
haitallisten tukien poistamista sekä sitä, miten ympäristövelvoitteet voidaan saavuttaa
entistä kustannustehokkaammin kehittämällä taloudellisia ohjauskeinoja.
Työryhmä ehdottaa, että näiden strategioiden, ohjelmien ja toimenpiteiden valmistelussa otetaan huomioon Kestävän kulutuksen ja tuotannon ohjelmaehdotuksen
tavoitteita ja toimia.
Ohjelmassa esitetyt tavoitteet ehdotetaan otettavaksi huomioon ja toimenpiteet toteutettavaksi toimialavastuun mukaisesti ja läpäisyperiaatteella kunkin hallinnonalan
toimissa.
Kestävän kulutuksen ja tuotannon ohjelman tavoitteiden ja toimenpiteiden toteutumisen seuraamiseksi ehdotetaan asetettavaksi ministeriöiden edustajista koostuva
seurantaryhmä. Seurantaryhmä myös vastaa siitä, että kestävän kulutuksen ja tuotannon ohjelmassa esitetyt tavoitteet ja linjaukset otetaan huomioon kokeiluhankkeiden toteutuksessa. Lisäksi ryhmä vastaa hankkeiden yhteensovittamisesta. Kullakin
KULTU-kokeiluhankkeella on myös oma ohjausryhmänsä. Lisäksi seurantaryhmä
vastaa myös toimenpiteiden ja tulosten vaikutustenarvioinnista sekä laatii raportin
siitä, miten toimet ovat toteutuneet.
Työryhmä ehdottaa, että ohjelmaehdotuksen toteutumista seurataan osana Jyrki
Kataisen hallitusohjelman strategisten kärkihankkeiden seurantaa. Ohjelman toteutumisesta raportoidaan myös osana EU:n komission kestävän kulutuksen ja tuotannon
politiikkatoimien seurantaa sekä mahdollisesti osana YK:n kestävää kulutusta ja
tuotantoa koskevien sitoumusten toteutumista.
Kestävän kulutuksen ja tuotannon ohjelmaa päivitetään ja uudistetaan tarpeen
mukaan kerran hallituskaudessa.
Asumisen, liikkumisen ja ruokailun päästöjen kehitystä
seurataan seuraavilla avainmittareilla
(miten mittareita
arvioidaan)
Kotien hiilijalanjälki
Kodin CO2-päästöt
Tilastokeskus asumisen energiankulutus sekä sähkön ja kaukolämmön päästöt
Ympäristöä vähän kuormittava
liikkuminen on turvallista,
helppoa ja houkuttelevaa
Henkilöliikenteen kasvihuonekaasupäästöt, (miljoonaa tonnia
hiilidioksidiekvivalentteja)
VTT:n LIPASTO-laskentajärjestelmä
Suomalaiset syövät terveellisesti
sesonkien mukaan kasvispainotteisesti
Kasvis-, liha- ja kalaperäisten elin- TIKE, Maataloustilasto
tarvikkeiden kulutusmäärät (kg)
vuotta ja henkilöä kohti
Tämän lisäksi ohjelmaehdotuksen vaikuttavuutta arvioidaan osana
kestävän kehityksen indikaattoreiden seurantaa:
(miten mittareita arvioidaan)
ilmastovaikutukset vähenevät
Todellisen yksilöllisen kulutuksen
ilmastovaikutuksia (SYKE)
Osana Keke-toimikunnan ja
strategian seurantaa (YM)
Osana ilmasto- ja energiastrategian seurantaa (TEM)
50 Vihreiden hankintojen osuus
julkisista hankinnoista kasvaa
3 tai 5 vuoden välein toteutettava mittaus (HILMA-raportointi
tai SYKE)
Luonnonvaratuottavuus
paranee ja luonnonvarojen kulutuksen ympäristövaikutukset
Bruttokansantuotteen, energian
kokonaiskulutuksen ja luonnonvarojen kokonaiskäytön kehitys
Osana luonnonvaraselonteon
seurantaa (TEM)
Markkinoilla on entistä enemmän
kestäviä vaihtoehtoja ja palveluita
tarjoavia yrityksiä?
Ympäristöliiketoiminnan liikevaih- Osana Keke-toimikunnan ja
to ympäristöliiketoiminnan päästrategian seurantaa (YM)
toimialoilla ja teollisuudessa (TK)
(kohtuullisuusyhteiskunta)
Sustainability Society Index
(Sustainable Society Foundation)
LIITE 1: KU LTU-o hjelman va lmistel upro sessi
Ympäristöministeriö asetti tammikuussa 2011 työryhmän, jonka tehtävänä oli konkretisoida, miten kulutuksen aiheuttamia kasvihuonekaasupäästöjä ja muita ympäristöhaittoja leikataan, ja samalla parannetaan elämänlaatua ja löydetään uusia mahdollisuuksia vihreälle taloudelle ja työpaikkojen syntymiselle. Keskeisenä tavoitteena on
myös edistää materiaali- ja energiatehokkuutta sekä julkisella sektorilla, yrityksissä
että kotitalouksissa.
Työryhmän puheenjohtaja oli ympäristöneuvos Antero Honkasalo 1.2.–201130.10.2011 ja 1.2.–30.4.2012 sekä ylijohtaja Pekka Jalkanen 1.11.2011–30.1.2012 ympäristöministeriöstä (YM). Työryhmän varapuheenjohtajana oli teollisuusneuvos
Risto Ranki työ- ja elinkeinoministeriöstä (TEM). Työryhmän määräaika oli 1.2.2011–
30.4.2012. Ohjelman valmistelusta vastasivat Harri Hakaste ja Pirkko Heikinheimo
ympäristöministeriöstä, Marja Innanen maa- ja metsätalousministeriöstä, Saara Jääskeläinen liikenne- ja viestintäministeriöstä sekä Taina Nikula (pääsihteeri) ympäristöministeriöstä. Kestävän kulutuksen ja tuotannon työryhmään kuuluivat myös
kaupallinen neuvos Ilkka Cantell (TEM), budjettisihteeri Armi Liinamaa 1.10.2011
alkaen (VM), yli-insinööri Kaisa Mäkelä (YM), lääkintöneuvos Mikko Paunio (STM),
finanssisihteeri Tanja Rantanen 1.2.–30.9.2011 (VM), teollisuusneuvos Sirkka Vilkamo (TEM), johtava asiantuntija Karoliina Auvinen (SITRA), tutkimusprofessori Eva
Heiskanen (KTK), professori Sirpa Kurppa (MTT), toimialajohtaja Teija Lahti-Nuuttila
(Tekes), vanhempi tutkija Ari Nissinen (SYKE), tutkimusjohtaja Päivi Timonen (KTK).
Vuorovaikutteinen prosessi
Työryhmä toimi vuorovaikutteisesti ja valmistelutyössä pyrittiin etsimään uusia
toimintatapoja perinteiselle työryhmätyöskentelylle. Työryhmä järjesti viisi työpajaa,
sähköisen konsultaatiokierroksen sekä avasi Otakantaa-foorumilla keskustelun. Lisäksi ympäristöministeriö käynnisti KULTU-kokeiluhankehaun, joka tuotti 82 ehdotusta, joista 8 valittiin rahoitettavaksi osana KULTU-ohjelman toteuttamista. Lisäksi
Tekes harkitsee muutamien kokeiluhankkeiden rahoitusta.
Syksyllä 2011 työryhmä järjesti kaksi työpajaa, joihin osallistui noin 125 asiantuntijaa ja sidosryhmän edustajaa (1.9.2011 ja 10.10.2011). Työpajaprosessin toteutti
yhteistyössä työryhmän kanssa Demos Helsinki Oy. Ensimmäisessä työpajassa luotiin
visio ja ideoitiin erilaisia keinoja ja toimenpiteitä vision toteuttamiseksi. Työpajojen
välillä sähköisen kyselyn avulla valittiin parhaat toimenpide-ehdotukset, joiden jalostamista jatkettiin toisessa työpajassa syyskuussa. Työpajaprosessin ideoista muutama
on jalostunut kokeiluhankkeeksi, jotka toteutetaan osana ohjelmaa.
Osana Ilmastonmuutoksen hillintä kestävän kulutuksen avulla -hankkeen puitteissa tutkijat järjestivät kaksi eri työpajaa, joissa arvioitiin ohjauskeinojen vaikuttavuutta
(16.5.2011 ja 1.10.2011).
KULTU-työryhmä järjesti myös eri sidosryhmien ja yhteistyötahojen edustajille
työpajan (27.3.2012), jossa esiteltiin ohjelmaehdotuksen alustavia ehdotuksia sekä
kehitettiin ehdotuksia.
Työryhmä avasi Otakantaa-foorumilla keskustelun Mikä kannustaisi kuluttamaan kestävämmin? Keskustelu oli käynnissä 20.2.–18.3.2012 ja keskusteluun tuli
59 kommenttia. Näkemyksiä keskustelijoita kysyttiin neljästä eri teemasta. Kolme
kysymyksistä liittyi ruokailun, liikkumisen ja asumisen valintoihin. Lisäksi keskus-
telussa haluttiin kuulla, mitä keskustelijat odottavat julkiselta sektorilta. Liitteessä 2
on kooste Otakantaa-keskustelusta.
Työryhmän työtä on tukenut neljä tutkimushanketta
Euron hiilijalanjälki-tutkimushankkeessa (SYKE, Oulun Thule) on arvioitu kuinka suurta
on kulutus vuonna 2020 ja mitkä ovat arvioidun kulutuksen ympäristövaikutukset.
Skenaarion taustalla on kansantalouden ympäristö-laajennetusta panostuotosmallista kehitetty ENVIMATscen-malli (Oulun Thule instituutti). Lähtökohtana on ennustettu kulutusmenojen kasvu, kotitalouksien määrän muutos, ja keskimääräisen
kulutusrakenteen muuttuminen. Selvityksessä on myös huomioitu hintajoustot sekä
tehdyt teknologiset ratkaisut mm. energiatehokkuuden parantamiseksi ja päästöjen
vähentämiseksi (mm. kodin laitteiden sähkönkulutus, autojen polttoainetehokkuus,
hybridi- ja sähköautot). Suomen kulutuksesta aiheutuvat kasvihuonekaasupäästöt
eivät vähene vaikka ennakoidut toimet pienentäisivätkin alueellisia päästöjä. Skenaarioiden laskenta perustuu elinkaaritarkasteluihin toisin kuin tuotantoperustainen
ilmastosopimuksen laskenta. Kulutuksen ennakoitu reaalinen kasvu, joka on lähes 2
% vuodessa, syö tuotantopuolella saavutetut hyödyt.
Ilmastonmuutoksen hillintä kestävän kulutuksen avulla (KUILU)-hankkeessa (SYKE,
VATT, KTK) on arvioitu keskeisten mm. ilmastonmuutoksen torjuntaan liittyvien
ohjauskeinojen vaikuttavuutta ja vaikutuksia. Tutkimuksessa on keskitytty kolmeen
kulutuksen alueeseen, joista syntyy suurimmat ilmastovaikutukset: asumiseen, ruokaan ja liikenteeseen. Hankkeessa on arvioitu noin 25 käytössä olevaa tai suunnitteilla olevaa ohjauskeinoa ja kehitetty ehdotuksia uusiksi, entistä toimivimmiksi
ohjauskeinoiksi.
Lisäksi ohjelmatyötä on tukenut selvitys kestävien hankintojen tilanteesta Suomessa sekä synteesi ruoan ympäristövaikutuksiin liittyvistä tutkimushankkeista.
52 Vähemmästä viisaammin | 2012
LIITE 2: Otak antaa foo rumin keskustel u
Mikä kannusta isi kuluttam a an kestävämmin?
Muuttaisitko kulutustapojasi kestävämmiksi?
Keskustelu Muuttaisitko kulutustapojasi kestävämmiksi? järjestettiin Otakantaasivustolla. Keskustelu oli avoinna 20.2.–18.3.2012. Keskusteluun tuli 59 vastausta.
Näkemyksiä keskustelijoita kysyttiin neljästä eri teemasta. Kolme kysymyksistä
liittyi ruokailun, liikkumisen ja asumisen valintoihin. Lisäksi keskustelussa haluttiin
kuulla, mitä keskustelijat odottavat julkiselta sektorilta. Alla on tiivistelmä kysymysten pohjalta kootuista keskeisimmistä asioista.
Verkkokeskustelujen tapaan kannanotoissa oli monenlaisia teemoja ja aihioita,
joten tämä yhteenveto ei kata läheskään kaikkea keskustelussa esille tullutta. Kaikkia
kysymyksiä yhdistävä keskustelu käytiin verotuksesta ja ympäristökustannusten
hinnoittelusta tuotteissa – verot herättivät näkemyksiä puolesta ja vastaan.
Mikä on paras keino ehkäistä ruokajätettä a) kotona, b)
työpaikan tai koulun ruokalassa ja c) kaupassa?
Tämä kysymys herätti eniten keskustelua parhaista käytännöistä: ruokalistan suunnittelu, noutopöydät, pakastaminen, ravintolan lounaalta ylijäävän ruoan ulosmyynti
alennettuun hintaan. Esimerkiksi Isossa-Britanniassa on lounaspaikka, joka hankkii
alennettuun hintaan kaupoilta vielä hyviä tuotteita, jotka muuten joutuisivat roskiin.
Ylivoimaisesti tärkeimpänä keinona välttää ruokajätettä keskustelijat pitivät tuotteiden myyntiä alennettuun hintaan (30–50 %) muutamaa päivää ennen viimeistä
myyntipäivää. ”Kaupoissa pitäisi ehdottomasti sallia reilut alennusmyynnit sen sijaan, että käyttökelpoista ruokaa pitää heittää menemään.” Toisaalta parasta ennen
päiväystä ei pitäisi tuijottaa liikaa, vaan arvioida myös aistinvaraisesti onko ruoka
syömäkelpoista. Viimeinen myyntipäivä ei ole viimeinen käyttöpäivä. Kaupan laajat valikoimat ja toisaalta isot pakkauskoot johtavat myös hävikkiin, koska kaikki ei
mene kaupaksi tai tule syötyä.
Keskustelijat pitivät myös tärkeänä neuvontaa siitä, miten esimerkiksi aterialta
jäljelle jäänyt ruoka käytetään uuden aterian tekemiseen sekä toivoivat televisioon
ohjelmia, joissa esitellään tähteiden käyttöideoita ja kilpaillaan tähteistä kootuista
maukkaimmista uudisruoista. Monet pitivät tärkeänä asennekasvatusta ja neuvontaa, jossa korostettaisiin tähteiden hyödyntämisen hyviä puolia (omat säästöt, ympäristön suojelu, vaihtelu ja mielikuvituksen treenaus). Koulun kotitalousopetuksen
merkitys nousi myös vastauksissa esiin. Kaupoissa pitäisi myös olla esimerkkejä
ilmastopäästö- ja taloudellisista säästöistä, joita ruokajätteen vähentäminen tuottaa.
Kaikki eivät luota neuvontaan tai tiedottamiseen. Ruokajätettä vähentää monen mielestä parhaiten pakko, valvonta ja sanktio.
Haitallisimpien tuotteiden korkeampi verotus herätti näkemyksiä puolesta ja vastaan. Korkeampi ruuan hinta lisäisi ruuan arvostusta ja vähentäisi liiallista syömistä.
Muutaman keskustelijan mielestä taloudellisia kannustimia on jo käytössä, eikä niitä
enää voi lisätä. Esimerkiksi biojätteen hinnan korotus johtaisi siihen, että biojäte
päätyy sekajätteeksi.
Jos ostaisit auton, mikä saisi sinut valitsemaan uutta ympäristöteknologiaa
edustavan auton (esim. kaasu-, etanoli- tai sähköauton)?
Enemmistö keskustelijoista oli sitä mieltä, että verohelpotuksilla tai alennetuilla vakuutusmaksuilla voitaisiin kannustaa ihmisiä hankkimaan uutta ympäristöteknologiaa edustava auto. Kuluttajat on helppo saada valitsemaan ympäristöystävällisempi
ratkaisu, mikäli auton ja polttoaineen hinnassa on ympäristöystävällisyyteen selkeä
kannuste. ”Ns. ekoauton pitäisi mielellään ympäristöystävällisenä olla halvempi
kuin ei-ekoautot, jotta ihmiset siirtyisivät niihin.” Kaupunkiliikenteessä voisi olla
apua Ruotsin mallista, jossa päästöttömille ajoneuvoille tarjotaan parhaat ajoreitit,
parkkipaikat ja veroporkkanat. Veropolitiikan pitäisi myös olla johdonmukaista.
Eräs keskustelija totesi, että flexifuel maksaa tavanomaista enemmän ja lisäksi sitä
verotetaan kuin tavallista bensa-autoa. Tässä tekee yhteiskunnan tehtäviä omilla
rahoillaan, talkoohengessä hyvän asian puolesta.”
Keskustelijoiden mielestä alkuvaiheessa yhteiskunnan kannattaisi tukea verokannustimin ostopäätöksiä sekä kannustaa ohjauskeinoin (tiedotuksella ja muilla kannustimin) yksityisen ja julkisen sektorin työpaikkoja, julkisyhteisöjä sekä yliopistoja
vaihtamaan ekotehokkaampiin ajoneuvoihin. Lisäksi yhteiskunnan pitäisi investoida
jakeluasemien verkoston kehittämiseen, jotta vaihtoehtoisella polttoaineella kulkeva
ajoneuvo on käyttökelpoinen eri puolilla maata.
Muutama keskustelija ei pitänyt etanoli- tai sähköautoja ympäristön tai luonnonvarojen kulutuksen kannalta parempina vaihtoehtoina. Sähköautoa ei muutama
keskustelija pitänyt käyttökelpoisena ratkaisuna ennen kuin aurinko energialähteenä
osataan hyödyntää. ”Saatte minut valitsemaan ympäristöystävällisen auton tuomalla
sellaisen markkinoille ja tekemällä siitä käyttökelpoisen”, totesi eräs keskustelija.
Muutamassa puheenvuorossa esitettiin, että liikennepolitiikassa pitäisi pyrkiä
vähentämään yksityisautoilua pääkaupunkiseudulla. Keinoina esitettiin esim. ruuhkamaksut ja työmatkojen verovähennysoikeus vain julkisilla liikennevälineillä tehdyille työmatkoille, silloin kun asuu julkisten liikenneyhteyksien alueella. Auton
yhteiskäytön helpottaminen ja kimppakyydit nousivat myös muutamissa vastauksissa mahdollisina keinoina vähentää yksityisautoilua. Liityntäliikennettä ja kevyen
liikenteen väyliä pitäisi kehittää edelleen, kesäaikana kaupunkipyöriä lisää.
Mikä kannustaisi sinua vähentämään energiankulutusta asumisessa?
Keskustelijat pitivät etäluettavia sähkön kulutusmittareita ja reaaliaikaista hinnan
määräytymistä tehokkaina sähkön kulutuksen hillitsijöinä. Energiankulutusta vähentäisi nykyaikainen, digitaalinen energiankulutusmittari, joka näyttäisi reaaliaikaisen
kulutuksen lisäksi myös tavoitteellisen kulutuksen, johon tulisi pyrkiä. Myös vertailumahdollisuus muihin samankokoisiin ja samalla tavoin lämmitettyihin asuntoihin
kannustaisi vähentämään energiankulutusta. Sähkölaskun mukana pitäisi jokaiseen
kotiin jakaa kulutustiedote, jossa omaa kulutusta verrattaisiin keskimääräiseen ja annettaisi vinkkejä energiansäästöön.
Paljon kannatusta sai myös puolueettoman tahon tekemät asunnon energia-arvioinnit ja suositukset. ”Tavallinen kuluttaja on ammattilaisten armoilla. On vaikea luottaa
firmaan, joka samalla myy erilaisia ratkaisuja ja niiden asennusta”. Energianeuvojille
olisi käyttöä etenkin maaseudulla, missä vaihtoehtoja voisi olla monia, mutta tietoa ei
osata hakea. Neuvojan kartoitus olemassa olevista vaihtoehdoista ja kustannuslaskelmat vauhdittaisivat siirtymistä ympäristöystävällisempään vaihtoehtoon. Kuluttajalle
pitäisi tehdä mahdollisimman helpoksi valita energiapihein ja ympäristöystävällisin
vaihtoehto. Nykyistä energiatodistusta ei pidetty toimivana ratkaisuna, koska sen
laatiminen ei ole pakollista eikä kukaan tarkasta, ovatko tiedot totuudenmukaisia.
Useat keskustelijat kaipasivat myös energia-avustuksia ympäristöystävällisempään
energiaan siirtymiseksi.
54 Vähemmästä viisaammin | 2012
Asumisen energiankulutuksen vähentäminen on erittäin kallista ja siihen kaivataan
tukea. Keskustelijoiden mukaan esim. maalämpöjärjestelmän tai aurinkopaneeleiden
investointikulut voivat olla jopa kolmannes asunnon hinnasta. Lisäksi ”laitteistojen
huoltokustannuksetkin laskevat niiden arvoa verrattuna esim. suorasähkölämmitykseen, joka on asukkaalle kenties maailman helpoin lämmitystapa”. Kalleuden lisäksi
rakennusmääräykset ja järjestelmien osittainen tehottomuus eivät edesauta pyrkimystä
tulla omavaraiseksi sähkön ja lämmöntuotossa.
Keskustelijat olivat eri mieltä energiaverotuksen ohjausvaikutuksesta, kohdentumisesta sekä korottamisesta. Kommenteissa todettiin, että energian hinnoittelu ei ole
kannustava, vaan hinta nousee vaikka kuluttaisikin vähemmän. Kulujen siirtäminen
yhä enemmän siirto- ja perusmaksuihin on aiheuttanut sen, että kulutuksen osuus
sähkölaskusta on kerrostaloasukkaalla alle puolet, mikä ei motivoi säästämään. Yhtenä vaihtoehtona nähtiin energiaveron progressiivisuus eli perusmäärän sähköä (tai
lämpöä) saa halvalla, mutta tämän tason jälkeen hinta nousee merkittävästi. Myös
kiinteistöveron sitomista asumisväljyyteen ehdotettiin. Rivi- ja kerrostaloasumisessa
tulisi olla huoneistokohtaiset sähkön, lämmityksen ja veden kulutusmittarit ja niiden
maksujen pitäisi olla vuokran /vastikkeen lisäksi.
Asumisväljyys ja -mukavuus jakoivat keskustelijoiden mielipiteitä. Osa oli sitä mieltä, että me asumme Euroopan ahtaimmissa asunnoissa, osa piti tärkeänä muuttaa
trendiä tavoitella lisää neliöitä sekä vastapainoksi lisätä yhteisiä tiloja.
Mikä olisi paras keino, jolla julkinen sektori voisi kannustaa
kuluttajia muuttamaan kulutustottumuksiaan niin, että
ilmastopolitiikan tavoitteet voidaan saavuttaa?
Monet keskustelijat totesivat, että julkisen sektorin tulisi itse olla sitoutunut tavoitteisiin ja edistää kaikilla toimenpiteillään ilmastopolitiikan tavoitteiden saavuttamista.
Tällä hetkellä politiikka on poukkoilevaa. Syyllistämistä vieroksuttiin ja toivottiin
”suotavien tekojen tekeminen todella helpoksi”. Monet keskustelijat kaipasivat myös
tiheämpää ja kattavampaa bio-, metalli-, elektroniikkajätteiden keräys- ja uudelleenkäyttöjärjestelmää. Julkisen sektorin hankinnat nousivat myös keskusteluun:
esimerkiksi kestävät suurkeittiöt tekisivät jo ruokapuolella valtavan eron nykyiseen.
Taloudelliset ohjauskeinot herättivät ajatuksia puolesta ja vastaan. Osa kannatti
nimenomaan verojen korottamista tai tukien poistamista (autoedut, työmatkakulut),
jotta kaikki saadaan toimimaan samaan suuntaan. Verojen korottamisen ei nähty
välttämättä johtavan toivottuun lopputulokseen, ellei samalla ole toteuttamiskelpoisia ja kilpailukykyisiä toimintavaihtoehtoja tarjolla. Osa vastusti verojen korotusta,
koska verotus ei välttämättä kohtele kaikkia tasapuolisesti ja toisaalta teknologiaa
muuttuu ympäristöystävällisemmäksi. ”Syödä pitää ja lämpöä tarvitaan, liikkumaan
pitää päästä. Näissä ei keppiä viranomaisten puolelta kaivata.” Monet kannattivat
porkkanoita – ympäristöystävällisestä valinnasta pitää saada selkeää rahan säästöä.
Eniten keskustelussa kaivattiin asenteiden ja talouden paradigman muutosta. Tarvitaan määrätietoista siirtymistä vähähiiliseen talouteen, sillä jatkossa emme voi elää
niin kuin olemme tähän asti eläneet. Keskustelijat kaipasivat tietoa merkintöjä (mm.
ilmastovaikutukset) tuotteisiin sekä ilmastovaikutusten siirtämistä hintoihin. Myös
laitteiden takuuaikaa ja myyjän vastuuaikaa myymästään tuotteesta pitää nostaa.
Monet korostivat käytännönläheisen tiedon tarvetta, mutta myös massiivisia markkinointikampanjoita sekä kestävän kehityksen/ ympäristökasvatuksen sisällyttämisen koulutukseen ja opetukseen. Tietoa tarvitaan kokonaisuuksista ja suuruusluokista, jotta valintojen vaikutuksia ymmärretään. Osa ei uskonut tiedottamiseen, joka
kannustaa vain valmiiksi ekomyönteisintä osaa kansasta. ”Pakko on paras muusa”
- moni olisi valmis tekoihin, kun muutkin varmasti samoin tekisivät. Muutama kommentoija piti jo nykyistä ympäristökampanjointia liiallisena, ja se johtaa vain päinvastaiseen tulokseen.
Liite 3: Lähteitä
Harju-Autti P, Neuvonen A, Hakkarainen (toim.). Ympäristötietoisuus. Ympäristöministeriö ja Rakennustieto Oy 2011.
Heinonen J, Junnila S (2010). Matalahiiliasumisen lähtökohdat. SITRA:n selvityksiä 20.
Heiskanen, E, Saastamoinen, M (2011). Kulutukseen liittyvien ohjauskeinojen hyväksyttävyys. Kuluttajatutkimuskeskuksen Työselosteita ja esitelmiä 134/2011.
Heiskanen E, Perrels A, Nissinen A, Berghäll E, Liesimaa V, Mattinen M (2012).
Ohjauskeinoja asumisen, henkilöliikenteen ja ruoan ilmastovaikutusten hillintään
– Yksityiskohtaiset ohjauskeinokuvaukset. Suomen ympäristökeskuksen raportteja
–sarja SYKEra 8/2012
Joukkoruokailun seuranta- ja kehittämistyöryhmän toimenpidesuositus: Joukkoruokailun kehittäminen (2009). Sosiaali- ja terveysministeriön selvityksiä 2009.
Lähde: http://www.stm.fi/c/document_library/get_file?folderId=39503&name=D
LFE-10374.pdf
Kaskinen, T, Kuittinen, O, Mokka, R, Neuvonen, A, Riala, M (2009). Portinvartijat – eli
kuinka tehdä energiansäästöstä mahdollista. Demos Helsinki. SITRA 282.
Lyytimäki, J (2011). Kestävään kehitykseen liittyvien vaikutusten ennakkoarviointi
politiikansuunnittelussa ja päätöksenteossa. YM:n raportteja 24/2011.
Maa- ja metsätalousministeriön suuntaviivoja luomualan kehittämisohjelmalle 2012.
Lähde: http://www.mmm.fi/attachments/luomu/66XvsujSO/mmm_luomuohjelma_2012.pdf
Mäenpää I (2011). Kotitalouksien hiilijalanjäljen skenaario vuoteen 2020. Lähde: www.
ymparisto.fi/default.asp?contentid=400156&lan=fi&clan=fi.
Nissinen A, Timonen P, Grönroos J, Heiskanen E, Honkanen A, Katajajuuri J-M,
Kurppa S, Mäkinen T, Mäenpää I, Seppälä J, Usva K, Virtanen Y, Voutilainen P (2006).
Uusi väline kulutuksen ympäristövaikutusten havainnollistamiseen. Ympäristö ja
Terveys-lehti 6:2006, s. 62–66. www.ymparisto.fi/mittatikku
Nissinen A, Heiskanen E, Perrels A, Berghäll E, Liesimaa V, Mattinen M (2012).
Ohjauskeinoyhdistelmät asumisen, henkilöliikenteen ja ruoan ilmastovaikutusten
hillintään – KUILU-hankkeen loppuraportti. Suomen ympäristö SY 11/2012.
Reinikainen, T (2010). Ympäristöjärjestelmillä kestävää tuottavuutta. Ympäristöministeriön raportteja 2/2010.
Saarinen M, Kurppa S, Nissinen A ja Mäkelä J (2011). Aterioiden ja asumisen valinnat
kulutuksen ympäristövaikutusten ytimessä. Suomen ympäristö 14/2011
Seppälä J, Mäenpää I, Koskela S, Mattila T, Nissinen A, Katajajuuri J-M, Härmä T,
Korhonen M-R, Saarinen M ja Virtanen Y (2009). Suomen kansantalouden materi-
56 Vähemmästä viisaammin | 2012
Silvennoinen, Kirsi, Koivupuro, Heta-Kaisa, Katajajuuri, Juha-Matti, Jalkanen, Lotta, Reinikainen, Anu (2012). Ruokahävikki suomalaisessa ruokaketjussa: Foodspill
2010–2012 -hankkeen loppuraportti. MTT Raportti 41 (2012).
Virtanen, Y, Hyvärinen, H, Katajajuuri, J, Kurppa, S, Nousiainen, J, Saarinen, M,
Sinkko, T, Usva, K, Virtanen, J, Voutilainen, P, Ekholm, P, Grönroos, J, Koskela, K,
Väänänen, S & Mäenpää, I (2009). Elintarvikeketjun ympäristövastuun laaturaportti.
Laatuketju 2009.
Vorne, V, Patrikainen, L, Virtanen, Y, Jäälinoja, M, Aho, H, Kovero, M, Hyvärinen, H,
Vieraankivi, M.-L, Kurppa, S, Mattila, T, Porvari, P, Munne, P, Verta, M, Lang, L, Pai,
K, Aan, A, Laumets, L, Runnel, V, Puura, T, Lice, E, Brizga, J, Ernsteins, R, Kursinska,
S (2011). The Baltic environment, food and health: from habits to awareness: feasibility
study: Central Baltic INTERREG IV A Programme 2007-2013. MTT Report 34. http://
www.mtt.fi/mttraportti/pdf/mttraportti34.pdf
Henkilöliikennetutkimus 2010–2011
Valtakunnallinen henkilöliikennetutkimus on tois­ tuva noin kuuden vuoden välein toteutettu tutkimus. Ensimmäisen kerran valtakunnallisesti kattavaa tietoa suomalaisten liikkumisesta kerättiin vuon...
Sitoumuslomake - Siviilipalveluskeskus
Suomi teknologian kärkimaaksi 2020
Mitä on huomioitava muutoksen johtamisessa, Mirjami
Maatalouden ravinnekuormituksen hallinnan
Normilistat ministeriöistä koottuna
Halolehti 4 2014pdf
Liiketoimintaekosysteemit ja innovaatioalustat, Policy Brief 9
Ohjelmistoala - Toimialaraportit
Alueelliset kehitysnäkymät keväällä 2014 - ELY
Alueelliset kehitysnäkymät syksyllä 2014 - ELY